hotchpotch/miracl-hf-unified huggingface dataset:
পাকিস্তান জাতীয় অনূর্ধ্ব-১৯ ক্রিকেট দল
পাকিস্তান জাতীয় অনূর্ধ্ব-১৯ ক্রিকেট দল হল দুইবার (২০০৪ ও ২০০৬) সালের অনূর্ধ্ব-১৯ পর্যায়ের ক্রিকেট বিশ্বকাপ বিজয়ী। তারা সাম্প্রতিক ২০১৪ সালের অনূর্ধ্ব-১৯ ক্রিকেট বিশ্বকাপ শেষ করেছেন এবং দক্ষিণ আফ্রিকার কাছে হেরে ২য় স্থান অধিকার করেন।কোচ:
মুহাম্মদ মাসরুর
পাকিস্তান ২০০৪ সালে বাংলাদেশের ঢাকায় অনুষ্ঠিতব্য আইসিসি অনূর্ধ্ব-১৯ ক্রিকেট বিশ্বকাপ ফাইনালে ওয়েস্ট ইন্ডিজ পরাজিত করে বিজয়ী হওয়ার গৌরব অর্জন করেন। এটিই ছিল পাকিস্তান অনূর্ধ্ব-১৯ ক্রিকেট দলের প্রথম শিরোপা জয়। খালিদ লতিফের নেতৃত্বে উক্ত খেলায় ওয়েস্ট ইন্ডিজকে ২৫ রানে পরাজিত করে।
এরপর ২০০৬ সালে শ্রীলঙ্কার কলম্বোয় অনুষ্ঠিতব্য আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতায় ফাইনালে ভারতকে হারিয়ে দ্বিতীয় বারের মত শিরোপা অর্জন করতে সামর্থ্য হয়। উক্ত লো স্কোরিং ম্যাচে পাকিস্তান ১০৯ রান করেন এবং ভারত রান তাড়া করতে নেমে মাত্র ৭১ রানে থেমে যায়।
হেমন্ত কানিদকর
হেমন্ত শ্যামসুন্দর কানিদকর (; ; জন্ম: ৮ ডিসেম্বর, ১৯৪২ - মৃত্যু: ৯ জুন, ২০১৫) মহারাষ্ট্রের অমরাবতী এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য হিসেবে টেস্ট ক্রিকেটে প্রতিনিধিত্ব করেন হেমন্ত কানিদকর। এছাড়াও ঘরোয়া প্রথম-শ্রেণীর ক্রিকেটে মহারাষ্ট্রের পক্ষে খেলেন। ডানহাতে ব্যাটিংয়ে পারদর্শীতা দেখান তিনি। দলে তিনি মূলতঃ উইকেট-রক্ষক ও ব্যাটসম্যান হিসেবে ভূমিকা রাখেন।
১৯৬৩ সালে প্রথম-শ্রেণীর ক্রিকেটে মহারাষ্ট্রের পক্ষে অভিষেক ঘটে তাঁর। পুনা ক্লাবে অনুষ্ঠিত অভিষেক খেলায় সৌরাষ্ট্রের বিপক্ষে সেঞ্চুরি করেন। ঘরোয়া ক্রিকেটে মহারাষ্ট্রের পক্ষে অবসর গ্রহণের পূর্ব-পর্যন্ত ১৯৭৮ সাল পর্যন্ত উইকেট-রক্ষণের কাজে নিজেকে সম্পৃক্ত রাখেন। প্রায় দেড় দশক প্রথম-শ্রেণীর ক্রিকেটে অংশ নিয়ে ৫,০০৭ রান তুলেন ৪২.৭৯ গড়ে। এ রান সংগ্রহকালে ১৩ সেঞ্চুরি করেছিলেন। পাশাপাশি ৮৭ ডিসমিসালে অংশ নেন। কিন্তু, ফারুক ইঞ্জিনিয়ার, বুধি কুন্দরন ও ইন্দ্রজিৎ সিংয়ের ন্যায় উইকেট-রক্ষক কাম ব্যাটসম্যানদের দাপটে ভারত দলের নিয়মিত সদস্য হতে পারেননি। রঞ্জি ট্রফিতে ৪৩.৭৫ গড়ে ৩,৬৩২ রান করেন। ১৯৭০-৭১ মৌসুমে রাজস্থানের বিপক্ষে নিজস্ব সর্বোচ্চ ২৫০ করেন। মহারাষ্ট্র দলের অধিনায়কেরও দায়িত্বে ছিলেন। রঞ্জি ট্রফি প্রতিযোগিতায় দুইবার সর্বোচ্চ রান সংগ্রাহক ছিলেন তিনি। তন্মধ্যে ১৯৭০-৭১ মৌসুমে মহারাষ্ট্র ফাইনালে উঠলেও বোম্বের কাছে পরাজিত হয়।
তাঁর সন্তান ঋষিকেশ কানিদকরও ভারত দলে ৯০-এর দশকে খেলেছেন। এছাড়াও ‘আদিত্য’ নামে তাঁর আরও এক পুত্র সন্তান রয়েছে।
সুদীর্ঘ পনের বছর প্রথম-শ্রেণীর ক্রিকেটে অংশগ্রহণ করেন তিনি। ১৯৭৩ সালে বর্ষসেরা ভারতীয় ক্রিকেটার হিসেবে স্বীকৃতি লাভ করেন। লেট কাটের পাশাপাশি এক্সট্রা কভার দিয়ে ছক্কা হাঁকাতে পারদর্শী ছিলেন তিনি। ঘরোয়া ক্রিকেটে সাফল্য পাওয়ায় সফরকারী ওয়েস্ট ইন্ডিজের বিপক্ষে খেলার জন্য তিনি মনোনীত হন। ১৯৭৪-৭৫ মৌসুমে ক্লাইভ লয়েডের নেতৃত্বে সফরকারী ওয়েস্ট ইন্ডিজের বিপক্ষে অনুষ্ঠিত টেস্ট সিরিজে কেবলমাত্র দু’টি টেস্টে অংশগ্রহণ করার সুযোগ পান তিনি। ব্যাঙ্গালোরে অনুষ্ঠিত অভিষেক টেস্টে তিন নম্বরে ব্যাটিংয়ে নামেন। অ্যান্ডি রবার্টসের ন্যায় বোলারদের পেস বোলিংয়ের তোপ মোকাবেলা করে নিজস্ব সর্বোচ্চ ৬৫ তুলেন। দ্বিতীয় ইনিংসে করেন ১৮ রান। দিল্লিতে অনুষ্ঠিত পরের টেস্টে তিনি ৮ ও ২০ রান তোলেন। এরফলে দল নির্বাচকমণ্ডলী কর্তৃক উপেক্ষিত হন।
১৯৭৭-৭৮ মৌসুমে প্রথম-শ্রেণীর ক্রিকেট থেকে অবসর নেয়ার পর কানিদকর মহারাষ্ট্র দলের কোচ ও দল নির্বাচকের দায়িত্বে ছিলেন। অবসর পরবর্তীকালে বিসিসিআইয়ের সর্ব-ভারতীয় জুনিয়র দল নির্বাচক কমিটিতে ১৯৯২-৯৩ ও ১৯৯৩-৯৪ মৌসুমে সদস্য ছিলেন। এরপর ১৯৯৬-৯৭ থেকে ১৯৯৮-৯৯ মৌসুম পর্যন্ত কমিটির সভাপতিত্ব করেন। পুনেতে দীর্ঘদিন শারীরিক অসুস্থতার কারণে ৯ জুন, ২০১৫ তারিখে তাঁর দেহাবসান ঘটে।
স্যানিটারি ন্যাপকিন
স্যানিটারি ন্যাপকিন, স্যানিটারি তোয়ালে, স্যানিটারি প্যাড, ঋতুস্রাব প্যাড, ম্যাক্সি প্যাড বা প্যাড ঋতুমতী অবস্থায় নারীদের ব্যবহৃত বিশোষক বস্তু। এছাড়াও যোনি অস্ত্রোপচার পরবর্তী রক্তপাতের ধকল সারাতে, গর্ভপাতের পরবর্তীকালে বা অন্য যে কোন অবস্থায় যখন যোনি থেকে রক্তস্রাব শোষণ করার প্রয়োজনে এটি ব্যবহার করা হয়ে থাকে।
এই প্যাড সাধারণত উচ্চ শোষণপ্রবণ প্যাডের সঙ্গে এর পার্থক্য রয়েছে, যা প্রস্রাবে অসংযম সমস্যা কারণে নারী ও পুরুষ উভয়ই ব্রবহার করে থাকে। এই উদ্দেশ্যে কিছু মানুষ ঋতুস্রাব প্যাড ব্যবহার করে থাকে।
বিভিন্ন ধরনের নিষ্পত্তিযোগ্য ঋতুস্রাব প্যাড রয়েছে:
২০১৫ ভারত ক্রিকেট দলের জিম্বাবুয়ে সফর
ভারত ক্রিকেট দল পূর্ব-নির্ধারিত সময়সূচী মোতাবেক ১০ থেকে ১৯ জুলাই, ২০১৫ তারিখ পর্যন্ত জিম্বাবুয়ে সফর করে। এ সফরে দলটি জিম্বাবুয়ে ক্রিকেট দলের বিপক্ষে তিনটি একদিনের আন্তর্জাতিক ও দুইটি টুয়েন্টি২০ আন্তর্জাতিকে প্রতিদ্বন্দ্বিতা করে। সবগুলো খেলাই হারারেতে অনুষ্ঠিত হয়। জুনে জিম্বাবুয়ে ক্রিকেট কর্তৃপক্ষ ঘোষণা করেছিল যে, সম্প্রচারস্বত্ত্বের বিষয়ে জটিলতার নিরসন না হলে এ সফরটি পরবর্তী বছর পর্যন্ত স্থগিত রাখা হবে। ২৯ জুন দিল্লিতে বিসিসিআই ঘোষণা করে যে, ভারত দ্বিতীয় সারির দল প্রেরণ করবে। ভারত দলের পরিচালক রবি শাস্ত্রী’র সাথে বিসিসিআইয়ের চুক্তি নবায়ণ না করায় তিনি সফরে যাবেন না। ২৯ জুন ভারত দলের সদস্যদের তালিকা ঘোষণা করা হয়।
৩ নং ওয়ার্ড, কলকাতা পৌরসংস্থা
৩ নং ওয়ার্ড, কলকাতা পৌরসংস্থা হল কলকাতা পৌরসংস্থার ১ নং বরোর একটি প্রশাসনিক বিভাগ। এটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে বেলগাছিয়া অঞ্চলে অবস্থিত। এটি কলকাতার পৌরপ্রশাসনের একটি নির্বাচনী ক্ষেত্র এবং কাশীপুর-বেলগাছিয়া বিধানসভা কেন্দ্রের অন্তর্গত।
৩ নং ওয়ার্ডে উত্তর দিকে রয়েছে দমদম রোড, উমাকান্ত সেন লেন, পাইকপাড়া রাজা মণীন্দ্র লেন ও ক্ষুদিরাম বসু সরণি; পূর্ব দিকে পূর্ব রেল লাইন ও জীবনকৃষ্ণ ঘোষ রোড; দক্ষিণ দিকে জীবনকৃষ্ণ ঘোষ রোড এবং পশ্চিম দিকে অনাথনাথ দেব লেন, পাইকপাড়া রোও বীরপাড়া লেন।
রথীন্দ্রনাথ বোস
রথীন্দ্রনাথ বোস নড়াইল সদর উপজেলার কমলাপুর গ্রামের বোস পরিবারে জন্মগ্রহণ করেন। তার পিতার নাম বৈদ্যনাথ বোস এবং মাতার নাম তৃপ্তিলতা বোস। পিতা-মাতার ছয় ছেলে ও চার মেয়ের মধ্যে তিনি দ্বিতীয়। তিনি ২০১৫ সালের ১১জুলাই বাংলাদেশ সময় শনিবার ভোর ছয়টায় যুক্তরাষ্ট্রে মৃত্যুবরণ করেন। মৃত্যুকালে তার বয়স হয়েছিল ৬৩ বছর।
রথীন্দ্রনাথ বোস মাধ্যমিক পাশ করেন নড়াইল সরকারি উচ্চ বিদ্যালয় থেকে। এবং উচ্চ মাধ্যমিক পাশ করেন সরকারী ভিক্টোরিয়া কলেজ থেকে। মাধ্যমিক ও উচ্চ মাধ্যমিক পাশ করার পর তিনি ভর্তি হন রাজশাহী বিশ্ববিদ্যালয়ের রসায়ন বিভাগে। 
রথীন্দ্রনাথ বোস ১৯৭২ সালে রাজশাহী বিশ্ববিদ্যালয় থেকে রসায়ন বিভাগে প্রথম শ্রেণিতে প্রথম হয়ে স্নাতক ডিগ্রি অর্জন করেন। এবং এখান থেকেই ১৯৭৩ সালে স্নাতকোত্তর ডিগ্রি অর্জন করেন। তিনি ১৯৭৩-১৯৭৪ সালে রাজশাহী বিশ্ববিদ্যালয়ের সৈয়দ আমীর আলী হল শাখা ছাত্রসংসদের সাধারণ সম্পাদক হিসেবে ছিলেন। ১৯৮২ সালে ওয়াশিংটনস্থ জর্জটাউন বিশ্ববিদ্যালয় থেকে রসায়ন শাস্ত্রে পি.এইচ.ডি ডিগ্রি অর্জন করেন।
রথীন্দ্রনাথ বোস ১৯৭৬ সালে ঢাকা বিশ্ববিদ্যালয়ে রসায়ন বিভাগে নবীন শিক্ষক হিসেবে যোগ দেন। এবং সেখানে শিক্ষকতা করেন ১৯৭৮ সাল পর্যন্ত। তিনি ২০০৮ সাল পর্যন্ত ওহিয়ো ইউনিভার্সিটিতে অধ্যাপক হিসেবে ছিলেন। ওহিয়ো ইউনিভার্সিটিতে তিনি ডিন অব দ্য গ্র্যাজুয়েট কলেজ এবং ভাইস প্রেসিডেন্ট অব রিসার্চ এবং ক্রিয়েটিভ অ্যাকটিভিটি হিসেবে কর্মরত ছিলেন। ২০১১ সালে তিনি হিউজস্ট ইউনিভার্সিটিতে ভাইস চ্যান্সেলর এবং ভাইস প্রেসিডেন্ট হিসেবে যোগদান করেন।
তিনি "ন্যাশনাল একাডেমিক অব ইনভেন্টার্স" এর ফেলো নির্বাচিত হন ২০১৩ সালে।
রথীন্দ্রনাথ বোস সিলিড টিউমার ক্যান্সার প্রতিরোধী ওষুধ উদ্ভাবন করেন। ড. বোস ক্যান্সার চিকিৎসায় বিভিন্ন ড্রাগ এবং প্লাটিনাম ড্রাগের উপর অনেকদিন কাজ করে গেছেন। এসব ওষুধের পার্শ্বপ্রতিক্রিয়া রয়েছে। ড. বোস এই পার্শ্বপ্রতিক্রিয়াকে নূন্যতম রেখে একধরনে আরোগ্যকারী ওষুধ প্লাটিনাম-যৌগিক নিয়ে কাজ করেছিলেন। 
ড. বোসের আবিষ্কৃত এসব ওষুধ তৈরীর জন্য লাইসেন্স পেয়েছিল Phosplatin Therapeutics নামের একটি বায়োটেকনলজি কম্পানি।
রথীন্দ্রনাথ বোসের ক্যান্সার থিরাপিউটিক্স ও ফুয়েল-সেল ইলেকট্রোক্যাটালিস্ট-এর উপর ১০টি পেটেন্টের অধিকারী। (৪টি অপেক্ষমানসহ)
৪ নং ওয়ার্ড, কলকাতা পৌরসংস্থা
৪ নং ওয়ার্ড, কলকাতা পৌরসংস্থা হল কলকাতা পৌরসংস্থার ১ নং বরোর একটি প্রশাসনিক বিভাগ। এটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের পাইকপাড়া অঞ্চলে অবস্থিত। এই ওয়ার্ডটি কলকাতার পৌর-প্রশাসনের একটি নির্বাচনী ক্ষেত্র এবং এটি কাশীপুর-বেলগাছিয়া বিধানসভা কেন্দ্রের অন্তর্গত।
৪ নং ওয়ার্ডের উত্তর দিকে রয়েছে দমদম রোড, পূর্ব দিকে পাইকপাড়া রো ও বীরপাড়া লেন, দক্ষিণ দিকে পাইকপাড়া রাজা মণীন্দ্র রোড ও উমাকান্ত সেন লেন এবং পশ্চিমে ব্যারাকপুর ট্রাঙ্ক রোড।
কড়ি
কড়ি হচ্ছে একধরনের ছোট্ট সামুদ্রিক শামুক। তবে কড়ি বলতে এই প্রানীর শরীরের শক্ত আবরণকে বুঝায়। বাংলায় কড়ি শব্দটি এসেছে সংস্কৃত "কপর্দক" শব্দটি থেকে। কড়ি দেখতে চকচকে, মসৃন ও দৃষ্টিনন্দন অনেকটা পোর্সালিনের মতো। প্রকৃতপক্ষে পোর্সালিন শব্দটিও এসেছে প্রাচীন ইতালীয় ভাষার porcellana থেকে যার অর্থ কড়ি। প্রাচীনকাল থেকেই শামুকের একটি বিশেষ প্রজাতির দেহাবশেষ বিনিময়ের মাধ্যম হিসাবে ব্যবহৃত হয়ে আসছে। বর্তমানেও গহনা তৈরীতে ও অনেক আচার অনুষ্ঠানে কড়ির ব্যবহার দেখা যায়।
কড়ি দেখতে চকচকে, মসৃন ও প্রায় ডিম্বাকৃতির হয়। যার একটি দিক চ্যাপ্টা এবং সেদিকে লম্বাটে খাঁজকাটা মুখ থাকে। কড়ি ৫ সেমি থেকে ১৫ সেমি পর্যন্ত লম্বা হয়। অনেক কড়ির গায়ে দৃষ্টিনন্দন নকশা দেখতে পাওয়া যায়।
উপমহাদেশে মানুষের ব্যবহারের জন্য যে কড়ি তা মূলত মালদ্বীপের সাগরে পাওয়া একপ্রকার ছোট শামুকের খোল। ভারতে ও আফ্রিকায় বিনিময়ের মাধ্য হিসাবে এর ব্যাপক প্রচলন ছিল। দাস ব্যবসায় নিয়োজিত পশ্চিমা জাতির মানুষেরা আফ্রিকায় কড়ির প্রচলন করে। চীন ও ইউরোপেও কড়ির ব্যবহার ছিল। নেপালে কড়ি জুয়া খেলায় ব্যবহৃত হত। মধ্যযুগে মঙ্গলকাব্যে বিনিময়ের মাধ্যম হিসাবে কড়ির ব্যবহারের উল্লেখ আছে। তখনকার সময়ে শহরে স্বর্ণ বা রৌপ্য মুদ্রার প্রচলন থাকলেও গ্রামাঞ্চলে কড়ির প্রচলনই বেশি ছিল। মুঘল ও সুলতানী আমলে শস্য বা কড়ি যে কোন উপায়ে কর প্রদান করা যেত। সে সময়ে কড়ির হিসাবটি ছিল 
৪ কড়ি = ১ গণ্ডা, 
২০ গণ্ডা = ১ পণ,
৪ পণ = ১ আনা,
৪ আনা = ১ কাহন
৪ কাহন = ১ টাকা (২৮,৮৮০ কড়ি)।
আরব্য পুরাণ
আরব্য পুরাণ হল আরব জাতির একগুচ্ছ প্রাক-ইসলামী প্রাচীন ধর্মবিশ্বাস। ইসলামের আগমনের পূর্বে, মক্কার কাবায় অসংখ্য দৈত্য, জিন, উপদেবতা বা সাধারণ আদিবাসী দেবতা ও অন্যান্য দেবদেবীর মূর্তি ছিল। এগুলি ছিল প্রাক-ইসলামী আরবের বহুদেববাদী সংস্কৃতির প্রতিভূ। কাবা ছিল হুবাল নামে এক দেবতার প্রতি উৎসর্গিত। এখানে তিন প্রধান দেবী লাত, উজ্জা ও মানাতের মূর্তি ছিল। এই বৈচিত্র্য থেকে বোঝা যায়, আরব্য পুরাণ এক ব্যতিক্রমী প্রসার লাভ করেছিল। প্রাক-ইসলামী দেবদেবীদের অনেক মূর্তির প্রমাণ পাওয়া যায়। বিশেষ করে কাবার কাছে এই রকম মূর্তি অনেক ছিল। এই ধরনের মূর্তির সংখ্যা ছিল আনুমানিক ৩৬০।
প্রাক-ইসলামী আরবে মক্কাবাসী সহ বহুদেববাদী আরবদের কাছে আল্লাহ্‌ ছিল সম্ভবত একজন সৃষ্টিকর্তা দেবতা বা দেবমণ্ডলীর প্রধান দেবতা। আধুনিক ইসলামে আল্লাহ্‌ যেমন একমাত্র ঈশ্বর, প্রাক-ইসলামী আরবে তা ছিল না। ‘আল্লাহ্‌’ শব্দটির অর্থ মক্কার ধর্মে সম্ভবত অস্পষ্ট। মুহাম্মদের বাবার নাম ছিল আব্দ আল্লাহ্‌ ইবন আব্দ আল মুত্তালিব; যার অর্থ ‘আল্লাহ্‌-এর দাস’। প্রাক-ইসলামী খ্রিস্টান, ইহুদি ও হানিফ নামে পরিচিত একেশ্বরবাদী আরবরা ‘বিসমিল্লাহ্‌’ শব্দটি ব্যবহার করত; যার অর্থ ‘আল্লাহ্‌-এর নামে’। আরবের শিলালিপিগুলিতে ইসলামের আবির্ভাবের কয়েক শতাব্দীর আগেও ‘আল্লাহ্‌’-কে সর্বোচ্চ দেবতা হিসেবে উল্লেখ করা হয়েছে।
মক্কার আরব্য পুরাণে তিন প্রধান দেবী ছিলেন লাত, উজ্জা ও মানাত। এঁদের প্রত্যেকের নিজস্ব ক্ষেত্র ছিল এবং তাইফের কাছে মূর্তি সহ মন্দিরও ছিল। এটি ধ্বংস করে দেওয়া হয়েছে। আল-লাত () বা আল্লাত ছিলেন পাতালের দেবী। আল-উজ্জা (, অর্থাৎ ‘সর্বশক্তিময়ী’) ছিলেন আরবের উর্বরতার দেবী। যুদ্ধে রক্ষা ও জয়ের জন্য তাঁর কাছে প্রার্থনা করা হত। মনাত () ছিলেন ভাগ্যের দেবী। বুক অফ আইডলস অনুসারে, তিনিই ছিলেন দেবীত্রয়ীর মধ্যে প্রাচীনতমা। মনাতের একটি মূর্তি মদিনা ও মক্কার মাঝে কাদাদের আল-মুশাল্লালের কাছে সমুদ্রতীরে নির্মিত হয়েছিল।বানু আউস ও বানু খাজরাজ এবং মক্কা ও মদিনা সহ উক্ত অঞ্চলের কাছাকাছি অবস্থিত এলাকার সবাই মনাতকে শ্রদ্ধা জানাত এবং নিজেদের শিশুসন্তান বলি দিত। আউস, খাজরাজ, ইয়াথরিব ও অন্যান্য সব আরবরা মনাতকে দর্শন না করলে এবং মস্তক মুণ্ডন না করলে তীর্থযাত্রা সম্পূর্ণ হয় না বলে মনে করত।
মক্কার সবচেয়ে গুরুত্বপূর্ণ দেবতাদের অন্যতম ছিলেন হুবাল। কাবায় তাঁর একটি মূর্তি পূজা করা হত। কাবা তাঁর প্রতি উৎসর্গিত ছিল। এখানকার ৩৬০টি দেবমূর্তির মধ্যে তাঁর মূর্তিটিই ছিল শ্রেষ্ঠ। সম্ভবত এই ৩৬০ জন দেবতা বছরের প্রত্যেকটি দিনের প্রতিনিধি ছিলেন। কাবার কাছে হুবালের একটি মূর্তি ছিল। কথিত আছে, এটি একটি মানুষের আকৃতিবিশিষ্ট মূর্তি এবং এর ডান হাতটা ছিল কাটা। সেই ডান হাতের জায়গায় ছিল একটি সোনার হাত। মক্কাবাসীদের অন্যতম দেবতা ছিলেন মানাফ()। তিনি ছিলেন নারী ও ঋতুস্রাবের দেবতা।
এ.এফ.সি. বোর্ন্‌মাউথ
এ.এফ.সি. বোর্ন্‌মাউথ একটি প্রফেশনাল ফুটবল ক্লাব। ইংল্যান্ড এর দক্ষিণ এর শহর বোর্ন্‌মাউথ ভিত্তিক ফুটবল ক্লাব । ২০১৫-১০১৬ মৌসুমে তারা প্রথম বারের মত ইংলিশ প্রিমিয়ার লীগ খেলতে যাচ্ছে।
১৮৯০ সালে বসকম্ব জন'স ইন্সিটিউট নামে প্রতিষ্ঠিত হয় এবং ১৮৯৯ সালে বসকম্ব এফ সি নামকরণ করা হয়। ক্লাব স্টেডিয়াম ঐতিহাসিক ভাবে ডীন কোর্ট নামে পরিচিত। তবে বর্তমান স্পন্সরশীপ অনুসারে অফিসিয়ালি ভিটালিটি স্টেডিয়াম নামে পরিচিত। এদের 'দি চেরিস' ডাকনামে ডাকা হয়। ১৯৭১ এর পূর্ব পর্যন্ত ক্লাব জার্সি ছিল লালের মাঝে সাদা ডোরা কাটা। ১৯৭১ থেকে কালোর উপর লাল ডোরা কাটা জার্সি ব্যবহার করা হচ্ছে(এ সি মিলান এর জার্সির মত)। ২০০৪-২০০৫ ও ২০০৫-২০০৬ মৌসুমে শুধু লাল রঙের জার্সি ব্যবহার হয়। সমর্থক দের অনুরধে ২০০৬-২০০৭ মৌসুমে আবার কালোর উপর লাল ডোরা কাটা জার্সি ব্যবহার হচ্ছে। বর্তমানে এটাই তাদের হোম জার্সি। 
প্রত্যেকবার অনেক কষ্টে রেলিগেশনের খাঁড়া এড়াতে এড়াতে ২০০৯-২০১০ মৌসুমে তারা লীগ ওয়ান এ উন্নীত হয়। লীগ ওয়ান এ ২০১০-২০১১ মৌসুমে সেমি-ফাইনাল এর জন্য প্লে অফ খেলে। ২০১১-২০১২ এ পয়েন্ট টেবিল এ মাঝে থেকে মৌসুম শেষ করে। ২০১৩-২০১৪ এ চ্যাম্পিয়নশিপ এ উন্নীত হয় এবং চ্যাম্পিয়নশিপ এ ২য় স্থান অর্জন করে। ২০১৪-২০১৫ মৌসুমে তারা চ্যাম্পিয়নশিপ অর্জন করে এবং ইংলিশ প্রিমিয়ার লীগ খেলার গৌরব অর্জন করে।
আবদুর রব (শিক্ষাবিদ)
প্রফেসর ড. মোহাম্মদ আবদুর রব বাংলাদেশের একজন বিশিষ্ট শিক্ষাবিদ এবং পরিবেশ বিজ্ঞানী। তিনি ঢাকা বিশ্ববিদ্যালয়ের ভূগোল ও পরিবেশ বিভাগের অধ্যাপক এবং বাংলাদেশ রেড ক্রিসেন্ট সোসাইটির চেয়ারম্যান হিসাবে দায়িত্ব পালন করেছেন। তিনি বেসরকারি বিশ্ববিদ্যালয় মানারাত ইউনিভার্সিটির এবং ইস্টার্ন ইউনিভার্সিটির উপাচার্য্য হিসাবেও দায়িত্ব পালন করেছেন।
ড. মোহাম্মদ আবদুর রবের অসংখ্য গবেষণা কর্ম পুস্তকাকারে প্রকাশিত হয়েছে:
মোহাম্মদ বায়তুল্লাহ
মোহাম্মদ বায়তুল্লাহ (;২ ফেব্রুয়ারি ১৯২৭ - ৯ মার্চ ১৯৮৭) ছিলেন বাংলাদেশের একজন খ্যাতনামা রাজনীতিবিদ। তিনি ১৯৭২ সাল থেকে ১৯৭৫ সাল পর্যন্ত বাংলাদেশের জাতীয় সংসদের ১ম ডেপুটি স্পিকার হিসেবে দায়িত্ব পালন করেন।
মোহাম্মদ বায়তুল্লাহ ১৯২৭ সালের ২ ফেব্রুয়ারি তারিখ নওগাঁ জেলার শালেবাজ গ্রাম জন্ম গ্রহণ করেন।
মোহাম্মদ বায়তুল্লাহ ১৯৪৩ সালে কীর্ত্তিপুর উচ্চ বিদ্যালয় থেকে ম্যাট্রিকুলেশন ও ১৯৪৫ সালে রাজশাহী গভর্নমেন্ট কলেজ থেকে আই.এ. এবং ১৯৪৭ সালে একই কলেজ থেকে বি.এ. পাশ করেন। ১৯৪৯ সালে তিনি ঢাকা বিশ্ববিদ্যালয় থেকে রাষ্ট্রবিজ্ঞানে এম.এ. এবং ১৯৫৩ সালে একই বিশ্ববিদ্যালয় থেকে এলএলবি ডিগ্রি লাভ করেন।
মোহাম্মদ বায়তুল্লাহ ছাত্রজীবনেই রাজনীতিতে অংশগ্রহণ করেন। তিনি ১৯৪৮ সালে ভাষা আন্দোলনের প্রাথমিক পর্যায়ে আন্দোলনে সক্রিয় অংশগ্রহণ করেন। ১৯৬৯ সালে তিনি নওগাঁ মহকুমা আওয়ামী লীগের সভাপতি এবং রাজশাহী জেলা আওয়ামী লীগের সহ-সভাপতি নির্বাচিত হন। মোহাম্মদ বায়তুল্লাহ ১৯৭০ সালের নির্বাচনে রাজশাহী-৩ আসনে থেকে জাতীয় পরিষদের সদস্য নির্বাচিত হন। মুক্তিযুদ্ধের সময় তিনি বাঙালিপুর (মোহতীপুর) যুব ক্যাম্পের ক্যাম্পপ্রধান হিসেবে দায়িত্ব পালন করেন। স্বাধীনতার পর ১৯৭২ সালের ১২ নভেম্বর তিনি জাতীয় সংসদের ডেপুটি স্পিকার নির্বাচিত হন। ও স্বাধীন বাংলাদেশের সংবিধান প্রণয়ন কমিটিতে সদস্য হিসাবে দায়িত্ব পালন করেন।। তিনি বাংলাদেশের জাতীয় সংসদের প্রথম ডেপুটি স্পিকার হিসাবে দায়িত্ব পালন করেন। ১৯৭৩ সালে জাতীয় সংসদ নির্বাচনে তিনি সংসদ-সদস্য নির্বাচিত হন এবং সংসদের ডেপুটি স্পিকার নির্বাচিত হন।
১৯৭৫ সালে বঙ্গবন্ধু শেখ মুজিবুর রহমান কর্তৃক বাকশাল গঠন করা হলে তিনি কেন্দ্রীয় কমিটির ৩৫ নং সদস্য হিসাবে তাতে অন্তর্ভুক্ত হন।
মোহাম্মদ বায়তুল্লাহ ১৯৮৬ সালে অনুষ্ঠিত জাতীয় সংসদ নির্বাচনে সংসদ-সদস্য নির্বাচিত হন।
বায়তুল্লাহ ১৯৮৭ সালের ৯ মার্চ তারিখ মৃত্যু বরণ করেন।
সুলতান আহমেদ চৌধুরী
ব্যারিস্টার সুলতান আহমেদ চৌধুরী (জন্ম ও মৃত্যু: অজ্ঞাত) ছিলেন বাংলাদেশের একজন খ্যাতনামা রাজনীতিবিদ। তিনি ১৯৭৯ সাল থেকে ১৯৮২ সাল পর্যন্ত বাংলাদেশের জাতীয় সংসদের ২য় ডেপুটি স্পিকার হিসেবে দায়িত্ব পালন করেন।
১৯৭৭ সালে জিয়াউর রহমান কর্তৃক বাংলাদেশ জাতীয়তাবাদী দল (বিএনপি) গঠন করা হলে সুলতান আহমেদ চৌধুরী তাতে প্রথম আহ্বায়ক কমিটির ৫৯ নং সদস্য হিসাবে অন্তর্ভুক্ত হন। ১৯৭৯ সালের জাতীয় সংসদ নির্বাচনে তিনি চট্টগ্রাম থেকে জাতীয় সংসদের সদস্য নির্বাচিত হন এবং বাংলাদেশের জাতীয় সংসদের দ্বিতীয় ডেপুটি স্পিকার হিসাবে দায়িত্ব প্রাপ্ত হন।
১৯৮৩ সালে হুসেইন মুহাম্মদ এরশাদ কর্তৃক জাতীয় পার্টি গঠন করা হলে তিনি এর প্রেসিডিয়ামে ৭ নং সদস্য হিসাবে অন্তর্ভুক্ত হন।
তার নামানুসারে চট্টগ্রামে 'ব্যারিস্টার সুলতান আহমেদ চৌধুরী ডিগ্রি কলেজ' প্রতিষ্ঠিত হয়েছে।
মির্জা গোলাম হাফিজ
মির্জা গোলাম হাফিজ (২ জানুয়ারি ১৯২০ - ২০ ডিসেম্বর ২০০০) ছিলেন একজন বাংলাদেশী রাজনীতিবিদ এবং পঞ্চগড়-১ আসনের সাবেক সংসদ সদস্য। তিনি বাংলাদেশের জাতীয় সংসদের ৪র্থ স্পিকার হিসেবে দায়িত্ব পালন করেন।
হাফিজ ১৯২০ সালের ২রা জানুয়ারি পঞ্চগড় জেলার মির্জাপুর গ্রামে জন্মগ্রহণ করেন। তাঁর পিতা মির্জা আজিমউদ্দিন সরকার। হাফিজ ১৯৪১ সালে কলকাতা বিশ্ববিদ্যালয় থেকে অর্থনীতিতে স্নাতকোত্তর এবং ১৯৪৮ সালে ঢাকা বিশ্ববিদ্যালয় থেকে বি.এল ডিগ্রি লাভ করেন।
হাফিজ তিনি ছাত্রাবস্থাই রাজনীতির সাথে সম্পৃক্ত হন। বাংলাদেশের সাধারণ নির্বাচন এর মাধ্যমে পঞ্চম জাতীয় সংসদ নির্বাচন এর নির্বাচিত সংসদ সদস্য হিসেবে পঞ্চগড় থেকে জাতীয় সংসদ নির্বাচন এর নির্বাচনি এলাকা পঞ্চগড় -১ থেকে নির্বাচিত হন।
শামসুল হুদা চৌধুরী
শামসুল হুদা চৌধুরী (জন্ম ও মৃত্যু: অজ্ঞাত) ছিলেন বাংলাদেশের একজন খ্যাতনামা রাজনীতিবিদ। তিনি বাংলাদেশের জাতীয় সংসদের ৫ম স্পিকার হিসেবে দায়িত্ব পালন করেন।
১৯৭৬ সালে তিনি বাংলাদেশ ব্রডকাস্টিং ইনকোয়্যারি কমিশনের চেয়ারম্যান এবং ১৯৭৭-এ তথ্য ও প্রচার মন্ত্রণালয়ের উপদেষ্টা নিযুক্ত হন। ১৯৭৯ সালে তিনি সংসদ সদস্য নির্বাচিত হন এবং পরবর্তী কয়েক বছর তথ্য ও প্রচার, ক্রীড়া ও সংস্কৃতি, ধর্ম, রেল ও পরিকল্পনা মন্ত্রণালয়ের মন্ত্রিরূপে দায়িত্ব পালন করেন। ১৯৮৬ সালে তিনি দ্বিতীয়বার সংসদ সদস্য নির্বাচিত হয়ে তৃতীয় সংসদের স্পিকার নির্বাচিত হন।
গণমাধ্যমের প্রতি আজীবন আগ্রহী শামসুল হুদা চৌধুরী ছিলেন টেলিভিশন ও বেতারের এক সুপরিচিত ব্যক্তিত্ব। তিনি অল ইন্ডিয়া রেডিও এবং পরবর্তীকালে রেডিও পাকিস্তানের আঞ্চলিক পরিচালক, পর্যটন বিভাগের উপ-পরিচালক, পাকিস্তান ইন্টারন্যাশনাল এয়ারলাইনস-এর প্রতিষ্ঠাতা পরিচালক, ইপিআইডিসি-র জনসংযোগ প্রধান হিসেবে দায়িত্ব পালন করেন। জনাব চৌধুরী বিশ্বের বিভিন্ন দেশে বাংলাদেশ সাংস্কৃতিক দলের নেতৃত্ব দেন।
২০০০ সালের ১৫ ফেব্রুয়ারি শামসুল হুদা চৌধুরীর মৃত্যু হয় এবং ঢাকায় তাঁর স্ত্রী লায়লা আর্জুমান্দ বানু এর কবরের পাশে সমাহিত হন।
মোঃ কোরবান আলী
মোঃ কোরবান আলী (জন্ম ও মৃত্যু: অজ্ঞাত) ছিলেন বাংলাদেশের একজন খ্যাতনামা রাজনীতিবিদ। তিনি বাংলাদেশের জাতীয় সংসদের ৩য় ডেপুটি স্পিকার হিসেবে দায়িত্ব পালন করেন।
হুমায়ুন খান পন্নী
হুমায়ুন খান পন্নী (জন্ম ও মৃত্যু: অজ্ঞাত) ছিলেন বাংলাদেশের একজন খ্যাতনামা রাজনীতিবিদ। তিনি বাংলাদেশের জাতীয় সংসদের ৬ষ্ঠ ডেপুটি স্পিকার হিসেবে দায়িত্ব পালন করেন।
এল. কে. সিদ্দিকী
আবুল হাসনাত লুৎফুল কবির সিদ্দিকী (১৫ এপ্রিল ১৯৩৯ - ১ আগস্ট ২০১৪) ছিলেন বাংলাদেশের একজন খ্যাতনামা রাজনীতিবিদ ও প্রকৌশলী। সাধারণ্যে তিনি "এল. কে. সিদ্দিকী" নামেই অধিক পরিচিত ছিলেন। তিনি বাংলাদেশের জাতীয় সংসদের ৭ম ডেপুটি স্পিকার হিসেবে দায়িত্ব পালন করেন।
এল. কে. সিদ্দিকী ১৯৩৯ সালের ১৫ এপ্রিল চট্টগ্রামের সীতাকুণ্ড উপজেলার দক্ষিণ রহমতনগর গ্রামে জন্মগ্রহণ করেন। তার পিতার নাম আবুল মনসুর লুৎফে আহমেদ সিদ্দিকী। তার স্ত্রীর নাম মাহমুদা সিদ্দিকী; তাদের তিন ছেলে ও এক মেয়ে।
সিদ্দিকী ১৯৫৪ সালে সীতাকুণ্ড আদর্শ উচ্চ বিদ্যালয় থেকে প্রথম বিভাগে মেট্রিক পাশ করেন। তিনি ১৯৬১ সালে ঢাকার আহসান উল্লাহ ইঞ্জিনিয়ারিং কলেজ থেকে সিভিল ইঞ্জিনিয়ারি -এ স্নাতক ডিগ্রি লাভ করেন।
তিনি দ্বিতীয়, পঞ্চম, ষষ্ঠ ও অষ্টম জাতীয় সংসদ নির্বাচনে সীতাকুণ্ড থেকে সাংসদ নির্বাচিত হন এবং ১৯৮১-৮২ সালে বিদ্যুৎ, পানিসম্পদ উন্নয়ন ও বন্যা নিয়ন্ত্রণ মন্ত্রণালয়ের প্রতিমন্ত্রী ও ২০০১ সালে পানিসম্পদমন্ত্রীর দায়িত্ব পালনের পাশাপাশি ১৯৯৬ সালের ১৫ ফেব্রুয়ারির নির্বাচনের পর গঠিত সংসদে ডেপুটি স্পিকারের দায়িত্ব পালন করেন।
তিনি ৭৫ বছর বয়সে ২০১৪ সালের ১ আগস্ট বেলা পৌনে ১১টার দিকে সিঙ্গাপুরের মাউন্ট এলিজাবেথ হাসপাতালে চিকিত্সাধীন অবস্থায় মারা যান।
আলী আশরাফ
মোঃ আলী আশরাফ বাংলাদেশের একজন খ্যাতনামা রাজনীতিবিদ। তিনি বাংলাদেশের জাতীয় সংসদের ৯ম ডেপুটি স্পিকার হিসেবে দায়িত্ব পালন করেন।
আলী আশরাফ ছিলেন কুমিল্লা উত্তর জেলা আওয়ামী লীগের প্রতিষ্ঠাতা সভাপতি। ১৯৭০ থেকে ২০১৮ সাল পর্যন্ত তিনি মোট ১০ জাতীয় নির্বাচনে অংশগ্রহণ করেন। এর মধ্যে স্বতন্ত্র প্রার্থী হয়ে ২ বার, আওয়ামী লীগের হয়ে ৮ বার নির্বাচন করেন। স্বতন্ত্র হিসেবে ১ বার ও আওয়ামী লীগ থেকে ৩ বার জয়ী হন। ২০০০ সালে কিছুদিন ডেপুটি স্পিকারের দায়িত্ব পালন করেন তিনি। এছাড়া তিনি আওয়ামী লীগের কেন্দ্রীয় কমিটির সাবেক অর্থ ও পরিকল্পনা সম্পাদকও ছিলেন।
আখতার হামিদ সিদ্দিকী
মোঃ আখতার হামিদ সিদ্দিকী (জন্ম: অজ্ঞাত - মৃত্যু: ১৯ নভেম্বর, ২০১৭) বাংলাদেশের একজন খ্যাতনামা রাজনীতিবিদ। তিনি ২০০১ সাল থেকে ২০০৯ সাল পর্যন্ত বাংলাদেশের জাতীয় সংসদের ১০ম ডেপুটি স্পিকার হিসেবে দায়িত্ব পালন করেন।
আখতার হামিদের জন্ম রাজশাহী বিভাগেরনওগাঁ জেলায়। তার পরিচিতি মূলক ডাক নাম 'নান্নু'।
আখতার হামিদ বর্তমানে বাংলাদেশ জাতীয়তাবাদী দল (বিএনপি) কেন্দ্রীয় কার্যনির্বাহী কমিটির সদস্য হিসাবে দায়িত্ব পালন করছেন।
২০০৪ সালে রাজশাহী বিভাগেরনওগাঁ জেলার মহাদেবপুর থানার সফাপুর ইউনিয়নে তার নামানুসারে বিনোদপুর আখতার হামিদ সিদ্দিকী টেকিনক্যাল অ্যান্ড বিজনেস ম্যানেজমেন্ট কলেজ প্রতিষ্ঠা করা হয়েছে।
আখতার হামিদ সিদ্দিকী ২০১৭ সালের ১৯ নভেম্বর দুপুর সোয়া ১২টায় রাজধানীর ইউনাইটেড হাসপাতালে চিকিৎসাধীন অবস্থায় মারা যান তিনি। তাঁর বয়স হয়েছিল ৭১ বছর।
নীলফামারী সরকারি কলেজ
নীলফামারী সরকারি কলেজ বাংলাদেশের নীলফামারী জেলার একটি ঐতিহ্যবাহী শিক্ষা প্রতিষ্ঠান। কলেজটি নীলফামারী শহরের প্রানকেন্দ্রে অবস্থিত। এ কলেজটির মোট আয়তন ২৪.২৫ একর। কলেজটিতে বর্তমানে দিনাজপুর শিক্ষাবোর্ড ও জাতীয় বিশ্ববিদ্যালয়ের অধীনে উচ্চ মাধ্যমিক, স্নাতক ও স্নাকোত্তর পর্যায়ে শিক্ষা প্রদান করা হয়।
নীলফামারী সরকারি কলেজ ১৯৫৮ সালের ১৬ মে, তৎকালিন রংপুর জেলার নীলফামারী মহাকুমা সদরে প্রতিষ্ঠা লাভ করে। প্রতিষ্ঠাকালিন সময়ে এটি রাজশাহী শিক্ষা বোর্ডের ও রাজশাহী বিশ্ববিদ্যালয় থেকে স্বীকৃতি নিয়ে উচ্চ মাধ্যমিক ও স্নাতক কোর্সের ডিগ্রি প্রদান করে। এই প্রতিষ্ঠানের শিক্ষা কার্য্যক্রমে ব্যাপক পরিবর্তন আসে নীলফামারী মহাকুমাকে নীলফামারী জেলায় রূপান্তরের মাধ্যমে। বর্তমানে এটি দিনাজপুর বোর্ডের অন্তর্গত এবং জাতীয় বিশ্ববিদ্যালয় অধিভুক্ত।
কলেজটিতে উচ্চ মাধ্যমিক, স্নাতক (সম্মান), স্নাতক (পাস) ও স্নাকোত্তর শ্রেণীতে শিক্ষা প্রদান করে।
স্নাকোত্তর রেগুলার ও প্রিমিনারি কোর্সে ভর্তির সুযোগ রয়েছে।
কলেজে ছাত্রদের জন্য একটি এবং ছাত্রীদের জন্য একটি মোট ২টি হোস্টেল আছে।
কলেজ ক্যাম্পাসে রয়েছে নিজস্ব খেলার মাঠ। নীলফামারী স্টেডিয়াম কলেজ ক্যাম্পাসের সাথে অবস্থিত।
নীলফামারী সরকারি কলেজে বিভিন্ন রাজনৈতিক সামাজিক সংগঠন তাদের কার্যক্রম পরিচালনা করে।
লুক জংউই
লুক মাফুয়া জংউই (জন্ম: ৬ ফেব্রুয়ারি, ১৯৯৫) হারারে এলাকায় জন্মগ্রহণকারী জিম্বাবুয়ের উদীয়মান ক্রিকেটার। জিম্বাবুয়ে ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডারের ভূমিকায় অবতীর্ণ হয়েছেন। ডানহাতে ব্যাটিংয়ের পাশাপাশি ডানহাতে মিডিয়াম পেস বোলিং করে থাকেন। ঘরোয়া প্রথম-শ্রেণীর ক্রিকেটে সাউদার্ন রক্সের প্রতিনিধিত্ব করছেন লুক জংউই।
আগস্ট, ২০১৪ সালে সফরকারী দক্ষিণ আফ্রিকা দলের বিপক্ষে তিন খেলার ওডিআই সিরিজের জন্য মনোনীত হন। অতঃপর ১৭ আগস্ট, ২০১৪ তারিখে কুইন্স স্পোর্টস ক্লাবে অনুষ্ঠিত খেলায় দক্ষিণ আফ্রিকা দলের বিপক্ষে তার ওডিআই অভিষেক ঘটে। খেলায় তিনি ৬ ওভার বোলিং করে ৪৫ রান দেন ও ব্যাটিংয়ে নেমে ১৯ রান করেন। ঐ খেলায় তার দল ৯৩ রানে পরাজিত হয়। সিরিজের আরও দুইটি খেলায় অংশ নিলেও কোন সাফল্য লাভ করতে পারেননি তিনি। এরফলে ২০১৪ সালের ত্রি-দেশীয় সিরিজ থেকে বাদ পড়েন।
নেভিল মাদজিভা
নেভিল মাদজিভা (জন্ম: ২ আগস্ট, ১৯৯১) কাদোমা এলাকায় জন্মগ্রহণকারী জিম্বাবুয়ের ক্রিকেটার। জিম্বাবুয়ে ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার হিসেবে খেলছেন। ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিং করে থাকেন। ঘরোয়া ক্রিকেটে মিড ওয়েস্ট রাইনোস দলে খেলছেন।
আগস্ট, ২০১৪ সালে সফরকারী দক্ষিণ আফ্রিকা দলের বিপক্ষে তিন খেলার ওডিআই সিরিজের জন্য মনোনীত হন। অতঃপর ১৭ আগস্ট, ২০১৪ তারিখে কুইন্স স্পোর্টস ক্লাবে অনুষ্ঠিত খেলায় দক্ষিণ আফ্রিকা দলের বিপক্ষে লুক জংউই’র সাথে তার ওডিআই অভিষেক ঘটে। সিরিজের আরও একটি খেলায় অংশ নিয়ে ওয়েন পার্নেলের উইকেট পান কিন্তু ব্যাট হাতে ব্যর্থ হন।
একই বছরে ত্রি-দেশীয় সিরিজের শেষ খেলায় জিম্বাবুয়ে দলে ফিরে এসে হাশিম আমলা ও জেপি ডুমিনি’র উইকেট কুক্ষিগত করেন। ব্যাট হাতে ৩ রান তোলেন। ঐ খেলায় জিম্বাবুয়ে দল ৬৩ রানে পরাজিত হয়।
ডোনাল্ড তিরিপানো
ডোনাল্ড টাটেন্ডা তিরিপানো (; জন্ম: ১৭ মার্চ, ১৯৮৮) মুতারি এলাকায় জন্মগ্রহণকারী জিম্বাবুয়ের আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য তিনি। দলে তিনি মূলতঃ বোলার। ডানহাতে মিডিয়াম-ফাস্ট বোলিংয়ের পাশাপাশি নীচের সারিতে ডানহাতে ব্যাটিং করে থাকেন ডোনাল্ড তিরিপানো।
২০১৪ সালে সফরকারী আফগানিস্তানের বিপক্ষে খেলার জন্য তাকে জিম্বাবুয়ে দলে অন্তর্ভুক্ত করা হয়। অতঃপর ১৮ জুলাই, ২০১৪ তারিখে আফগানিস্তানের বিপক্ষে তার ওডিআই অভিষেক ঘটে। কুইন্স স্পোর্টস ক্লাবে অনুষ্ঠিত খেলায় তিনি ৫১ রানে ২ উইকেট পান। খেলায় জিম্বাবুয়ে দল ৬ উইকেটে জয় পায়। একই মাঠে নিজস্ব ৩য় ওডিআইয়ে নির্ধারিত ১০ ওভারের ৬৩ রানে ব্যক্তিগত সেরা বোলিং পরিসংখ্যান দাঁড় করান। খেলায় তিনি জাভেদ আহমদি, উসমান গণি, শফিকুল্লাহ, মিরওয়াইজ আশরাফ ও আফতাব আলমের উইকেট তুলে নেন। তারপরও তার দল ১০০ রানের ব্যবধানে পরাজিত হয়।
সফরকারী দক্ষিণ আফ্রিকার বিপক্ষে একমাত্র টেস্টে খেলার জন্য মনোনীত হন। ৯ আগস্ট, ২০১৪ তারিখে হারারে স্পোর্টস ক্লাবে অনুষ্ঠিত ঐ টেস্টে তার টেস্ট অভিষেক হয়। খেলায় তিনি অপরাজিত ১৫* রানের পাশাপাশি ডিন এলগার ও অভিষিক্ত ডেন পাইতের উইকেট লাভ করেন।
ধড়মোকাম উচ্চ বিদ্যালয়
ধড়মোকাম উচ্চ বিদ্যালয় একটি বেসরকার শিক্ষা প্রতিষ্ঠান। এটি মাধ্যমিক বিদ্যালয় হিসেবে সুপরিচিত হলেও বর্তমানে এখানে কিন্ডারগার্টেন থেকে শুরু করে মাধ্যমিক শ্রেনী পর্যন্ত লেখাপড়ার ব্যবস্থা চালু রয়েছে।
বাহুবলী ২: দ্য কনক্লুশন
বাহুবলী ২: দ্য কনক্লুশন (, , "বাংলায়: বাহুবলী ২: সমাপ্তি") ২০১৭ সালে প্রকাশিত তেলুগু ভাষার ভারতীয় মহাকাব্যিক চলচ্চিত্র। দুই খণ্ডে সমাপ্ত এই চলচ্চিত্রটির কাহিনী রচনা ও পরিচালনা করেছেন এস. এস. রাজামৌলি এবং প্রযোজনা করেছেন শবু ইয়ারলাগাড্ডা ও প্রসাদ দেবিনেনি। চলচ্চিত্রটি একই সাথে তেলুগু এবং তামিল ভাষায় অনুবাদ করে নির্মিত হয়, সেইসাথে আনাড়ি ডাবিংকৃতভাবে মুক্তি পায় হিন্দি ও মালায়ালাম ভাষায়। "বাহুবলী"তে নাম ভূমিকায় অভিনয় করেছেন প্রভাস, এবং অন্যান্য মুখ্য ভূমিকায় অভিনয় করেছেন রানা দজ্ঞুবাতি, তামান্না ভাটিয়া, অনুষ্কা শেঠি এবং রামাইয়া কৃষ্ণন। অন্যান্য গুরুত্বপূর্ণ চরিত্রে অভিনয় করেছেন সত্যরাজ, নাসার, আদিভি সেশ, তানিকেল্লা ভরণী ও সুদীপ। এটি চলচ্চিত্রটির অনুবর্তী পর্ব।
বাহুবলী ২: দ্য কনক্লুশন ছবিটির উদ্বোধনী প্রদর্শনী হয় ব্রিটিশ ফিল্ম ইনস্টিটিউটে এবং এটি ৩৯তম মস্কো আন্তর্জাতিক চলচ্চিত্র উৎসবের উদ্বোধনী পূর্ণদৈর্ঘ্য চলচ্চিত্র হিসেবে প্রদর্শিত হয়। ছবিটি ২০১৭ সালের ২৮ এপ্রিল বিশ্বব্যাপী ৯,০০০ প্রেক্ষাগৃহে মুক্তি পায়। বাহুবলী ২ প্রথম তেলেগু চলচ্চিত্র যা ৪কে হাই ডেফিনেশন ফরম্যাটে মুক্তি দেওয়া হয়।
৫ নং ওয়ার্ড, কলকাতা পৌরসংস্থা
৫ নং ওয়ার্ড, কলকাতা পৌরসংস্থা হল কলকাতা পৌরসংস্থার ১ নং বরোর একটি প্রশাসনিক বিভাগ। এটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে টালা, বেলগাছিয়া ও চিৎপুর অঞ্চলের অংশবিশেষ নিয়ে গঠিত। ৫ নং ওয়ার্ড হল কলকাতার পৌর-প্রশাসনের একটি নির্বাচনী ক্ষেত্র এবং কাশীপুর-বেলগাছিয়া বিধানসভা কেন্দ্রের অংশ।
৫ নং ওয়ার্ডের উত্তর দিকে রয়েছে পাইকপাড়া রাজা মণীন্দ্র রোড ও জীবনকৃষ্ণ ঘোষ রোড; পূর্ব দিকে রয়েছে অনাথনাথ দেব লেন, ইন্দ্র বিশ্বাস রোড ও পূর্ব রেল লাইন; দক্ষিণ দিকে রয়েছে ক্ষুদিরাম বসু সরণি, নিউ ক্যানাল ও সার্কুলার ক্যানাল এবং পশ্চিম দিকে রয়েছে ব্যারাকপুর ট্রাঙ্ক রোড।
৬ নং ওয়ার্ড, কলকাতা পৌরসংস্থা
৬ নং ওয়ার্ড, কলকাতা পৌরসংস্থা হল কলকাতা পৌরসংস্থার একটি প্রশাসনিক বিভাগ। এটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশের চিৎপুর অঞ্চলের অংশবিশেষ নিয়ে গঠিত। ৬ নং ওয়ার্ড কলকাতার পৌর-প্রশাসনের একটি নির্বাচনী ক্ষেত্র এবং কাশীপুর-বেলগাছিয়া বিধানসভা কেন্দ্রের অংশ।
৬ নং ওয়ার্ডের উত্তর দিকে রয়েছে রুস্তমজি পার্সি রোড ও খগেন্দ্র চট্টোপাধ্যায় রোড; পূর্ব দিকে রয়েছে রুস্তমজি পার্সি রোড, কাশীপুর রোড ও ব্যারাকপুর ট্রাঙ্ক রোড; দক্ষিণ দিকে রয়েছে সার্কুলার খাল এবং পশ্চিম দিকে রয়েছে হুগলি নদী।
৭ নং ওয়ার্ড, কলকাতা পৌরসংস্থা
৭ নং ওয়ার্ড, কলকাতা পৌরসংস্থা হল কলকাতা পৌরসংস্থার একটি প্রশাসনিক বিভাগ। এটি ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে বাগবাজার অঞ্চল নিয়ে গঠিত।এটি কলকাতার পৌর-প্রশাসনের একটি নির্বাচনী ক্ষেত্র এবং শ্যামপুকুর বিধানসভা কেন্দ্রের অংশ।
৭ নং ওয়ার্ডের উত্তর দিকে রয়েছে সার্কুলার খাল; পূর্ব দিকে রয়েছে বাগবাজার স্ট্রিট, বোসপাড়া লেন, নিবেদিতা লেন, রামকৃষ্ণ বসু লেন ও সরকারবাড়ি লেন; দক্ষিণ দিকে রয়েছে বিধান সরণি, শচীন মিত্র লেন ও গিরিশ অ্যাভিনিউ এবং পশ্চিম দিকে রয়েছে হুগলি নদী।
পিটার পেথেরিক
পিটার জেমস পেথেরিক (; জন্ম: ২৫ সেপ্টেম্বর, ১৯৪২ - মৃত্যু: ৭ জুন, ২০১৫) র‌্যানফার্লি এলাকায় জন্মগ্রহণকারী প্রথিতযশা নিউজিল্যান্ডীয় ক্রিকেটার ছিলেন। ১৯৭৬ থেকে ১৯৭৭ মেয়াদকালে নিউজিল্যান্ড ক্রিকেট দলের সদস্য ছিলেন তিনি। দলে তিনি মূলতঃ অফ স্পিনার হিসেবে ভূমিকা রেখেছেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করতেন। টেস্ট ক্রিকেট অভিষেকে তিনজন ক্রিকেটারের একজন হিসেবে হ্যাট্রিক করে স্মরণীয় হয়ে আছেন পিটার পেথেরিক। প্রথম-শ্রেণীর ক্রিকেটে ওতাগো এবং ওয়েলিংটন দলের প্রতিনিধিত্ব করেন।
৩৩ বছর বয়সে ওতাগোর পক্ষে প্রথম-শ্রেণীর ক্রিকেটে খেলতে নামেন পেথেরিক। ১৯৭৫-৭৬ থেকে ১৯৭৭-৭৮ মৌসুম পর্যন্ত ওতাগোতে এবং ১৯৭৮-৭৯ থেকে ১৯৮০-৮১ মৌসুম পর্যন্ত ওয়েলিংটনে খেলেন। ১৯৭৫-৭৬ মৌসুমে নিজস্ব পঞ্চম খেলায় নর্দার্ন ডিস্ট্রিক্টসের বিপক্ষে প্রথম ইনিংসে ৯/৯৩ লাভ করেন। ঐ মৌসুমে ২০.১৩ গড়ে ৪২ উইকেট দখল করেন তিনি। প্রথম-শ্রেণীর ক্রিকেটে ২৪.৪৭ গড়ে ১৮৯ উইকেট নেন। তন্মধ্যে নয়বার পাঁচ উইকেট ও দুইবার দশ উইকেট পান।
সমগ্র খেলোয়াড়ী জীবনে ৬ টেস্টে অংশগ্রহণ করেন। ৪২.৫৬ গড়ে ১৬ উইকেট দখল করেন তিনি। ১৯৭৬ সালে পাকিস্তানের বিপক্ষে তাঁর টেস্ট অভিষেক ঘটে। লাহোরের গাদ্দাফি স্টেডিয়ামে অনুষ্ঠিত ঐ টেস্টে হ্যাট্রিক করেছিলেন তিনি। এরফলে জানুয়ারি, ১৯৩০ সালে ইংল্যান্ডের মরিস অলমের পর অভিষেক টেস্টে দ্বিতীয় খেলোয়াড় ও প্রথম নিউজিল্যান্ডীয় হিসেবে তিনি এ সম্মাননা অর্জন করেন। পরবর্তীতে অস্ট্রেলীয় ড্যামিয়েন ফ্লেমিংও অভিষেক টেস্টে হ্যাট্রিক করেছেন। জাভেদ মিয়াঁদাদ, ওয়াসিম রাজা ও ইন্তিখাব আলম তাঁর শিকারে পরিণত হন। হ্যাট্রিকের পূর্বে তাঁর বোলিং পরিসংখ্যান ছিল ০/৯৬ ও পাকিস্তানের ৩৩৬/৪। এ সময় ওতাগোর অধিনায়ক ও জাতীয় দলের উইকেট-রক্ষণের দায়িত্বে নিয়োজিত ওয়ারেন লি তাঁকে বোলিংয়ের জন্য আমন্ত্রণ জানিয়েছিলেন। পঞ্চম উইকেটে জাভেদ মিয়াঁদাদ-আসিফ ইকবাল ২৮১ রানের জুটি গড়লে প্রথমে মিয়াঁদাদ (১৬৩) স্কয়ার লেগে রিচার্ড হ্যাডলির হাতে ক্যাচ দেন। বামহাতি ওয়াসিম রাজা (০) কট এন্ড বোল্ড হন। এরপর সিলি পয়েন্টে সারে দলের সতীর্থ জিওফ হাওয়ার্থের ইন্তিখাব আলমের (০) ক্যাচ নিলে হ্যাট্রিক পূর্ণতা পায়। এছাড়াও নিউজিল্যান্ডের ক্রিকেটের ইতিহাসে পেথেরিক ও ফ্রাঙ্কলিন - এ দুইজন বোলার টেস্টে হ্যাট্রিক করেছেন।
ক্রিকেট জীবন থেকে অবসর নেয়ার পর লন বল খেলার দিকে ঝুঁকে পড়েন। দুইজন নিয়ে গড়া দলকে নেতৃত্ব দিয়ে ২০০৬ সালের নিউজিল্যান্ড ন্যাশনাল বলস চ্যাম্পিয়নশীপের ফাইনাল খেলেন। ৭ জুন, ২০১৫ তারিখে ৭২ বছর বয়সে পশ্চিম অস্ট্রেলিয়ার পার্থে তাঁর দেহাবসান ঘটে।
নীলফামারী সরকারি বালিকা উচ্চ বিদ্যালয়
নীলফামারী সরকারি বালিকা উচ্চ বিদ্যালয় বাংলাদেশের নীলফামারী জেলার অন্তর্গত মেয়েদের একটি বিদ্যালয়।
রায়ডাক নদী
রায়ডাক নদী (ভুটানে নাম ওয়াং ছু বা ওং ছু) হল ব্রহ্মপুত্র নদের একটি উপনদী। এটি একটি আন্তর্জাতিক নদী। এটি ভুটান, ভারত ও বাংলাদেশ রাষ্ট্রের মধ্যে দিয়ে প্রবাহিত হয়েছে।
ওয়াং ছু বা রায়ডাক নদীর উৎস হিমালয় পর্বতমালা। উচ্চগতিতে এই নদী থিম্পু ছু নামে পরিচিত। মূল নদীটি খরস্রোতা। প্রস্তরময় নদীপথে এটির গতি। থিম্পু ও পারো ছু নদীর মোহনার মধ্যে এই নদীর গতিপথ অত্যন্ত সংকীর্ণ। কিন্তু তারপর এই পথ বিস্তার লাভ করেছে। সেখানে এটি অত্যন্ত খাড়াই ঢালের মধ্যে দিয়ে প্রবাহিত হয়েছে। এরপর এটি দক্ষিণপূর্ব দিকে প্রবাহিত হয়ে একটি তুলনামূলকভাবে মুক্ত উপত্যকায় পড়েছে। কাছাকাছি পার্বত্য অঞ্চল থেকে একাধিক ছোটো নদী এসে এই নদীতে মিশেছ। পারো জংয়ের উজানে এই নদীর অন্যতম প্রধান উপনদী টা ছু এতে এসে বাম দিকে মিশেছে। পশ্চিম দিকে এই নদীর সঙ্গে মিশেছে হা ছু। তাশিছো জংয়ে নদীর সমুদ্রপৃষ্ঠ থেকে উঁচুতে। কিন্তু যেখানে এই নদী ডুয়ার্সে প্রবেশ করছে সেখানে এই উচ্চতা মাত্র ।
পশ্চিমবঙ্গের আলুপুরদুয়ার জেলায় ডুয়ার্সে প্রবেশ করার পর এই নদী কোচবিহার জেলার উপর দিয়ে প্রবাহিত হয়েছে। বাংলাদেশের কুড়িগ্রাম জেলায় রায়ডাক ব্রহ্মপুত্র নদে মিশেছে। এই অঞ্চলে এই নদীর নাম দুধকুমার নদী।
রায়ডাক নদীর গতিপথের একক দৈর্ঘ্য । তবে শাখা নদীগুলি নিয়ে শুধুমাত্র ভুটানেই এই নদীর দৈর্ঘ্য ।
তৃতীয় ইয়াজদিগার্দ
তৃতীয় ইয়াজদিগার্দ (ফারসি: یزدگرد سوم) (ইয়াজদিগার্দ শব্দের অর্থ “দেবতার সৃষ্টি”) ছিলেন পারস্যের সাসানীয় সাম্রাজ্যের অষ্টাত্রিংশ ও শেষ জরথুষ্ট্রীয় সম্রাট (ইরানের সর্বশেষ সম্রাট হচ্ছেন মুহাম্মদ রেজা শাহ পাহলভী)। তিনি ৬৩২ খ্রিষ্টাব্দ থেকে ৬৫১ খ্রিষ্টাব্দ পর্যন্ত পারস্য সাম্রাজ্যের সম্রাট ছিলেন। তাঁর পিতার নাম ছিল শাহরিয়ার যিনি ছিলেন সম্রাট দ্বিতীয় খসরুর এক পুত্র। সম্রাট তৃতীয় ইয়াজদিগার্দের শাসনামলে পারস্য সাম্রাজ্য অনেক দুর্বল হয়ে উঠে। ইয়াজদিগার্দের সিংহাসন আরোহণের এক বছর পর পারস্য সাম্রাজ্যে মুসলিম আরবরা খলীফা হযরত আবু বকর (رضي الله عنه)-এর অধীনে সামরিক অভিযান চালায়। ৬৫১ খ্রিষ্টাব্দে খলীফা হযরত ওমর ইবনে আল-খাত্তাব (رضي الله عنه)-এর শাসনামলে তৃতীয় ইয়াজদিগার্দের পতন হয়, যার ফলে পারস্য সাম্রাজ্য ইসলামী খিলাফতের অধীনে আসে।
মোবাইল ব্যাংকিং
মোবাইল ব্যাংকিং হল মোবাইল ফোনের মাধ্যমে ব্যাংক অ্যাকাউন্টের যাবতীয় কার্যক্রম নিয়ন্ত্রণ করার সুবিধাযুক্ত সেবা। এটি এমন একটি পদ্ধতি যেখানে কোন একটি অনুমোদিত আর্থিক প্রতিষ্ঠানের গ্রাহকদের যেকোন আর্থিক লেনদেন একটি মোবাইল ডিভাইসের মাধ্যমে সম্পন্ন করার ব্যবস্থা রয়েছে।
১৯৯৯ সালে মোবাইল ওয়াপ পদ্ধতির মাধ্যমে স্মার্ট ফোন নেটওয়ার্ক ব্যবহার করে ইউরোপীয়ান ব্যাংকে চালু করা হয় মোবাইল ব্যাংকিং ব্যবস্থার।
মোবাইল ব্যাংকিং ব্যবহারকারী দেশসমূহের তালিকা
এটি মোবাইল ব্যাংকিং ব্যবহারকারী দেশসমূহের তালিকা যা বিগত তিন মাসে মোবাইল ব্যাংকিং পদ্ধতি ব্যবহারকারী জনগোষ্ঠীর শতকরা পরিমাণের ভিত্তিতে নির্ণিত। এই উপাত্তের উত্স হচ্ছে ২০১২ সালে বেইন এন্ড কোম্পানি কর্তৃক পরিচালিত জরিপ।
"উল্লেখ্য যে", বৃহদার্থে মোবাইল ব্যাংকিং-এর সংজ্ঞানুসারে, আফ্রিকান জাতিগোষ্ঠীতে, যেমন কেনিয়া অধিক হারে ব্যবহার করে থাকে; ২০১১ সারের তথ্যানুসারে কেনিয়ার ৩৮% অধিবাসী 'M-Pesa'-এর গ্রাহক।
আজমত রানা
আজমত রানা (; জন্ম: ৩ নভেম্বর, ১৯৫১ - মৃত্যু: ৩০ মে, ২০১৫) পাঞ্জাবের লাহোরে জন্মগ্রহণকারী পাকিস্তানী ক্রিকেটার ছিলেন। বামহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী ছিলেন তিনি। এছাড়াও, মাঝে-মধ্যে উইকেট-রক্ষণেরও দায়িত্ব পালন করতেন। ১৯৮০ সালে পাকিস্তান ক্রিকেট দলের সদস্য হিসেবে তিনি একটিমাত্র টেস্টে অংশগ্রহণ করার সুযোগ পান। ঘরোয়া ক্রিকেটে মুসলিম কমার্শিয়াল ব্যাংক, পাকিস্তান ইন্টারন্যাশনাল এয়ারলাইন্স, পাঞ্জাব ও ভাওয়ালপুরের প্রতিনিধিত্ব করেন।
সমগ্র খেলোয়াড়ী জীবনে প্রথম-শ্রেণীর ক্রিকেটে ৯৪ খেলায় অংশ নেন। ৪৭.৬২ গড়ে ৬,০০১ রান তোলেন। এছাড়াও তিনি ১৭টি লিস্ট এ ক্রিকেটে অংশ নিয়েছেন। ৪০.১৮ গড়ে ৪৪২ রান তোলেন তিনি। ঘরোয়া ক্রিকেটে সাফল্য লাভের প্রেক্ষিতে ১৯৭৯-৮০ মৌসুমে অস্ট্রেলিয়ার বিপক্ষে টেস্ট খেলার জন্য দল নির্বাচকমণ্ডলী তাঁকে নির্বাচিত করে। সাবেক টেস্ট ক্রিকেটার শাফকাত রানা, সুলতান রানা ও আন্তর্জাতিক আম্পায়ার শাকুর রানা তাঁর বড় ভাই।
১৯৭৮ সালে ভারতের বিপক্ষে দুইটি একদিনের আন্তর্জাতিকে দলের প্রতিনিধিত্ব করেন। ১৩ অক্টোবর, ১৯৭৮ তারিখে শিয়ালকোটে ভারতের বিপক্ষে তাঁর ওডিআই অভিষেক ঘটে। ৩ নভেম্বর শাহিওয়ালে আরও একটি ওডিআইয়ে অংশ নেন। এরপর ১৮ মার্চ, ১৯৮০ তারিখে আজমত রানা অস্ট্রেলিয়ার বিপক্ষে লাহোরে একটিমাত্র টেস্টে অংশ নেয়ার সুযোগ লাভ করেন। একমাত্র ইনিংসে ৪৯ রান করেন। অনেকের মতো তিনিও পাকিস্তানের পক্ষে একটিমাত্র টেস্টে প্রতিনিধিত্ব করার সুযোগ পেয়েছেন।
হৃদযন্ত্র ক্রীয়ায় ৩০ মে, ২০১৫ তারিখে ৬৪ বছর বয়সে লাহোরে তাঁর দেহাবসান ঘটে।
ছাড়পত্র (কাব্যগ্রন্থ)
ছাড়পত্র সুকান্ত ভট্টাচার্য রচিত ১৯৪৮ সালে প্রকাশিত বাংলা কাব্যগ্রন্থ। এই গ্রন্থের কবিতাগুলো রচতি হয় ১৯৪৩ থেকে ১৯৪৭ সালের মধ্যে। মাত্র একুশ বছর বয়সে সুকান্ত মারা যাবার কিছুদিন পূর্বে এই কাব্যগ্রন্থ প্রকাশিত হয়।
সুকান্ত যখন রোগাক্রান্ত হয়ে শয্যাশায়ী, ঠিক সে মুহুর্তেও তাঁর সাহিত্যচর্চার ব্যাঘাত ঘটে নি | অসুস্থ অবস্থায় নিজেদের ঘরের সিঁড়ি দেখে শোষক শ্রেণী আর শোষিতের প্রতিক বানিয়ে লিখলেন "সিঁড়ি" | এভাবে এ কাব্যগ্রন্থের "চিল", "সিগারেট" ও "চারাগাছ" লিখলেন তিনি | যেগুলো দিয়ে এই কাব্যগ্রন্থ "ছাড়পত্র"
কাব্যগ্রন্থটিতে মোট ৩৭টি কবিতা স্থান পেয়েছে।
নীলফামারী সরকারি মহিলা কলেজ
নীলফামারী সরকারি মহিলা কলেজ নীলফামারী সদর উপজেলার একটি শিক্ষা প্রতিষ্ঠান। এখানে উচ্চ মাধ্যমিক এবং স্নাতক (পাস) শ্রেণী পড়ান হয়।
নীলফামারী সরকারি মহিলা কলেজ ১৯৭২ সালে প্রতিষ্ঠিত হয়। এবং ১৯৮৪ সালে জাতীয়করণ করা হয়।
উত্তর বাংলার প্রত্যন্ত মহকুমা শহর নীলফামারী শিক্ষা-সংস্কৃতির উৎসভূমি হলেও স্বাধীনতা পূর্ব কোন মহিলা মহাবিদ্যালয় স্থাপিত হয়নি। নারী শিক্ষার সম্প্রসারণে স্থানীয় বিদ্যোৎসাহী ব্যক্তিত্বের অভিলাষে ও তৎকালীন স্বাধীনতা উত্তর জনপ্রতিনিধিদের সহযোগিতায় ১৯৭২ সনের ১ জুলাই অনানুষ্ঠানিকভাবে নারী শিক্ষার জন্য মহিলা মহাবিদ্যালয় স্থাপনের সিদ্ধান্ত গৃহিত হয়। তারই প্রেক্ষিতে ১৯৭২ সনের ১৪ আগষ্ট সোমবার বিকেল ৫.০০ টায় সরকারি উচ্চ বিদ্যালয়ের হলরুমে নীলফামারী সরকারি মহিলা মহাবিদ্যালয়ের উদ্বোধনী সভা অনুষ্ঠিত হয়। উদ্বোধনী সভার সর্বসম্মত সিদ্ধান্তে সরকারি বালিকা উচ্চ বিদ্যালয়ে শ্রেনিপাঠের আয়োজন করার সিদ্ধান্ত গৃহিত হয়। সভার প্রস্তাবক ছিলেন এডভোকেট মোঃ জোনাব আলী এবং সভাপতি ছিলেন নীলফামারী সরকারি কলেজের অধ্যক্ষ মোঃ মোশাররফ হোসেন। নীলফামারী মহিলা মহাবিদ্যালয় সরকারি বালিকা উচ্চ বিদ্যালয় ভবন হতে পুরাতন মুসলিম বোর্ডিং ভবনে নির্ধারিত স্থায়ী জায়গায় ১০ মার্চ ১৯৭৩ ইং তারিখের মধ্যে স্থানান্তরিত হয়। মহাবিদ্যালয়ের সীমানা প্রাচীর পশ্চিম প্রান্তসীমা ব্যতিরেকে ১৯৭৩ সালের মধ্যেই সম্পন্ন হয়।
১৯৮৪ সালের ২২ জানুয়ারী প্রতিষ্ঠানটি জাতীয়করণের ঘোষণা হলেও জাতীয়করণের কাজটি সুসম্পন্ন হয় ০১ নভেম্বর ১৯৮৪ সালে। নীলফামারী মহকুমা শহরের প্রাচীনতম বিদ্যাপীঠ নীলফামারী সরকারি উচ্চ বিদ্যালয়। এই বিদ্যালয়ে হিন্দু ও মুসলিম ছাত্রদের সুষ্ঠু শিক্ষা ব্যবস্থাপনার লক্ষ্যে দুটি ছাত্রাবাস নির্মিত হয়। সেই মুসলিম ছাত্রাবাসে পরবর্তীতে প্রতিষ্ঠা পায় নীলফামারী সরকারি বালিকা উচ্চ বিদ্যালয় এবং সময়ের চক্রে এই মুসলিম ছাত্রাবাসটি পরিণত হয় নীলফামারী সরকারি কলেজে। এরপর বিবর্তনে নীলফামারী সরকারি কলেজ ছাত্রাবাস, নীলফামারী রাবেয়া বালিকা বিদ্যানিকেতন এবং পরিশেষে নীলফামারী সরকারি মহিলা মহাবিদ্যালয় রূপে এর পূর্ণতা। তৎকালীন মুসলিম ছাত্রাবাসটি ছিল অনেক বিদ্যাপিঠের সূতিকাগার।
প্রতিষ্ঠার পর শুধুমাত্র উচ্চ মাধ্যমিক পর্যায়ে বাণিজ্য ও মানবিক শাখা নিয়ে মহাবিদ্যালয়টি নিবন্ধিত হয়। ইতোমধ্যে কলা অনুষদে স্নাতক (পাস) শ্রেনিতে ১৯৮৫ সাল থেকে শিক্ষা কার্যক্রম শুরু হয়। প্রতিষ্ঠার সুদীর্ঘ তিন যুগ পর ২০১০ সালে মহাবিদ্যালয়টিতে উচ্চ মাধ্যমিক পর্যায়ে বিজ্ঞান শাখায় শিক্ষা কার্যক্রম শুরু হয়। এরপর ২০১১-১২ শিক্ষাবর্ষে বাংলা ও রাষ্ট্রবিজ্ঞান বিভাগে এবং ২০১৩-১৪ শিক্ষাবর্ষে ইতিহাস ও দর্শন বিভাগে স্নাতক (সম্মান) কোর্স চালু করা হয়। বর্তমানে ইংরেজি সহ অন্যান্য কয়েকটি বিষয়ে সম্মান কোর্স চালু করার প্রক্রিয়া অব্যাহত রয়েছে। বর্তমান কলেজটি ৩.০৫ একর জমির উপর প্রতিষ্ঠিত। কলেজের দূরবর্তী শিক্ষার্থীদের সুবিধার্থে চারতলা বিশিষ্ট সুসজ্জিত একটি ছাত্রীনিবাস রয়েছে।
কলেজ প্রতিষ্ঠাকালে এ কমিটির অবদান অনস্বীকার্য্য। তৎকালিন কমিটির সদস্যগণ হলেন:
আলী
উচ্চ মাধ্যমিক ২০১২-১৩ শিক্ষাবর্ষে বিঞ্জান বিভাগে ৪৯ জন, ব্যবসায় শিক্ষায় ৮০জন এবং মানবিক শাখায় ৩৮০ জন পাশ করে
উচ্চ মাধ্যমিকে পাশের হার ৬২.৪৫% এবং স্নাতকে পাশের হার ৫১.৪০%
আইইএলটিএস
আইইএলটিএস () বা International English Language Testing System হচ্ছে ইংরেজি ভাষার দক্ষতা যাচাইয়ের জন্য আন্তর্জাতিকভাবে স্বীকৃত একটি পরীক্ষা। যাদের মাতৃভাষা ইংরেজি না এই পরীক্ষা মূলত তাদের জন্য। ব্রিটিশ কাউন্সিল, আইডিপিঃ আইইএলটিএস অস্ট্রেলিয়া ও কেমব্রিজ ইংলিশ ল্যাঙ্গুয়েজ অ্যাসেসমেন্ট কর্তৃক যৌথভাবে এটি পরিচালিত হয় এবং এটি ১৯৮৯ সালে প্রতিষ্ঠিত হয়। প্রধানত যুক্তরাজ্য ও অস্ট্রেলিয়ায় উচ্চশিক্ষার জন্য আইইএলটিএস অপরিহার্য ছিল। কিন্তু সাম্প্রতিক সময়ে উত্তর আমেরিকা অর্থাৎ যুক্তরাষ্ট্র ও কানাডার বিশ্ববিদ্যালয়গুলোও এ পরীক্ষার স্কোর গ্রহণ করছে এবং ইউরোপের বেশির ভাগ দেশের বিশ্ববিদ্যালয়গুলো আইইএলটিএস গ্রহণ করে থাকে। এই পরীক্ষায় সবাই অংশ নিতে পারেন, কোনো শিক্ষাগত যোগ্যতার প্রয়োজন হয় না। এখানে বয়সেরও কোনো বাধ্যবাধকতা নেই। বাংলাদেশে আইইএলটিএস পরীক্ষা পরিচালনাকারী অন্যতম প্রতিষ্ঠান ব্রিটিশ কাউন্সিল।
আইইএলটিএস পরীক্ষা দেয়া যায় দুই ধরনের মডিউলে: একাডেমিক ও জেনারেল ট্রেনিং। স্নাতক, স্নাতকোত্তর অথবা পিএইচডি পর্যায়ে পড়াশোনার জন্য পরীক্ষা দিতে হয় একাডেমিক মডিউলে। যদি কোনো শিক্ষার্থী কারিগরি বিষয় বা প্রশিক্ষণে ভর্তি হতে চান, তবে তাঁকে জেনারেল ট্রেনিং মডিউলে পরীক্ষা দিতে হয়। এ ছাড়া যারা ইমিগ্রেশনের জন্য যেতে চান, তাদেরকেও জেনারেল ট্রেনিং মডিউলে পরীক্ষা দিতে হয়। আইইএলটিএস পরীক্ষায় দুই ধরনের মডিউলেই লিসেনিং (Listening), রিডিং (Reading), রাইটিং (Writing) ও স্পিকিং (Speaking) এই চারটি অংশ থাকে।
এ অংশে কথোপকথন শুনে বোঝার ক্ষমতা যাচাই করা হয়। সিডি থেকে কথোপকথন শুনে এ অংশে প্রশ্নের উত্তর করতে হয় পরীক্ষার্থীদের। ৪০টি প্রশ্ন থাকে। ৩০ মিনিটে চারটি অংশে এ পরীক্ষা নেওয়া হয়। একটি বিষয় কেবল একবারই বাজিয়ে শোনানো হয়।
ইংরেজি লেখার দক্ষতা যাচাই করা হয় এ অংশে। এখানে এক ঘণ্টায় দুটি প্রশ্নের উত্তর লিখতে হবে। দ্বিতীয় প্রশ্নটিতে প্রথম প্রশ্নের চেয়ে বেশি নম্বর থাকে।
পরীক্ষার্থীদের এ অংশে এক ঘণ্টায় তিনটি বিভাগে ৪০টি প্রশ্নের উত্তর হয়। এখানে বিভিন্ন জার্নাল, বই, সংবাদপত্র, ম্যাগাজিন থেকে কিছু অংশ তুলে দেওয়া হয়ে থাকে। সেখান থেকেই বাক্য পূরণ, সংক্ষিপ্ত উত্তর, সঠিক উত্তর খুঁজে বের করা ইত্যাদি থাকে।
এখানে পরীক্ষার্থীদের মোটামুটি ১১ থেকে ১৪ মিনিটের পরীক্ষা দিতে হয়। প্রথম অংশে পরীক্ষার্থীকে কিছু সাধারণ প্রশ্ন করা হয়, যেমন: পরিবার, পড়াশোনা, কাজ, শখ ইত্যাদি। দ্বিতীয় অংশে একটি নির্দিষ্ট বিষয়ে এবং দুই মিনিট কথা বলতে হয়। এর আগে প্রস্তুতির জন্য এক মিনিট সময় দেওয়া হয়। তৃতীয় অংশে থাকে কোনো নির্দিষ্ট বিষয়ে পরীক্ষকের সঙ্গে চার-পাঁচ মিনিটের কথোপকথন।
এক থেকে নয়-এর স্কেলে আইইএলটিএসের স্কোরিং করা হয়। চারটি অংশে আলাদাভাবে প্রাপ্ত স্কোর যোগ করে গড় করে চূড়ান্ত স্কোর দেওয়া হয়। এ পরীক্ষায় পাস বা ফেল হওয়ার কোনো বিষয় নেই। আইইএলটিএস স্কোরের মেয়াদ থাকে দুই বছর।
হাইড্রিয়া
হাইড্রিয়া (ইংরেজি hydria বহুবচন hydriai) একধরনের প্রাচীন গ্রিক পাত্র বিশেষ। হাইড্রিয়া তিন হাতল বিশিষ্ট হয়। বহনের সুবিধার জন্য, দুই পাশে দুইটি হাতল থাকে। পানিয় ঢালার সুবিধার জন্য মাঝখানে আর একটি হাতল থাকে। এই ধরনের পাত্রে লাল ও কালো রঙের চিত্র অঙ্কিত থাকে। সাধারনত এসব চিত্র গ্রিক পৌরনিক কাহিনী অবলম্বনে আঁকা হয়। ৫ম খ্রীস্টাব্দে গ্রীক শিল্পীরা হাইড্রিয়া তৈরীতে মাটির পাশাপাশি ব্রোঞ্জ ব্যবহার করতেন।
৫৬০ থেকে ৫৪০ খ্রীষ্টপূর্বাব্দে এথেন্স ও করিন্থ ছিল হাইড্রিয়ার স্বর্ণযুগ। ৫১০ খ্রীষ্টপূর্বাব্দে পিসিসট্রাটুস নামে এথেন্সের পরাক্রমশালী এক শাসক, হাইড্রার পৃষ্ঠপোষকতা করেন। তিনি শিল্পকলাকে তার খ্যাতি ও প্রতিপত্তির এক মাধ্যম বিবেচনা করতেন। হাইড্রিয়া ছাড়াও তিনি স্থাপত্য ও ভাস্কর্য শিল্পে উৎসাহি ছিলেন। 
অধিকাংশ হাইড্রিয়ার উপর অঙ্কনের বিষয়বস্তু হল পানির ফোয়ারার পাশে অপেক্ষমাণ নারী। এছাড়া কিছু হাইড্রিয়ায় যুদ্ধরত সৈনিকদের ছবিও দেখা যায়।
ল্যান্স কেয়ার্নস
বার্নার্ড ল্যান্স কেয়ার্নস (; জন্ম: ১০ অক্টোবর, ১৯৪৯) পিকটনে জন্মগ্রহণকারী সাবেক নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য হিসেবে ১৯৭৪ থেকে ১৯৮৫ মেয়াদে টেস্ট ক্রিকেট ও একদিনের আন্তর্জাতিকে অংশগ্রহণ করেছেন তিনি। দলে তিনি মূলতঃ অল-রাউন্ডার হিসেবে খেলেন। ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিংয়ে পারদর্শীতা দেখান ল্যান্স কেয়ার্নস। ঘরোয়া ক্রিকেটে সেন্ট্রাল ডিস্ট্রিক্টস, নর্দার্ন ডিস্ট্রিক্টস এবং ওতাগো ভোল্টসের সদস্য ছিলেন তিনি। এছাড়াও উত্তর ইয়র্কশায়ারে বিশপ অকল্যান্ড এবং ইংল্যান্ডের উত্তর পূর্বাঞ্চলের সাউথ ডারহাম লীগে খেলেছেন তিনি। নিউজিল্যান্ডের অন্যতম বিখ্যাত ক্রিকেটার ক্রিস কেয়ার্নস তাঁর সন্তান।
১৭ বছর বয়স থেকে তিনি কানে কম শুনতেন। কোলাহলপূর্ণ পরিবেশে কাজ করার ফলেই এটি হয়েছে। ডিসেম্বর, ২০০৯ সালে কোচলিয়ার ইমপ্ল্যান্টের ফলে তিনি মুক্ত হন। ঘরোয়া ক্রিকেটে ওতাগোর সদস্য থাকাকালে ওয়েলিংটনের বিপক্ষে প্রথম-শ্রেণীর ক্রিকেটে একমাত্র সেঞ্চুরিটি করেন। ১১০ রানের ঐ ইনিংসটি ৯ ছক্কায় মাত্র ৫১ বলে করেছিলেন। ‘সু’ নাম্নী এক রমণীর পাণিগ্রহণ করেন তিনি। ১৯৯৩ সালে তাঁদের কন্যা ভ্রমণকালে ট্রেনের সাথে সংঘর্ষে নিহত হয়।
কেয়ার্নস সুইং বোলিং করতেন। সমগ্র খেলোয়াড়ী জীবনে টেস্টে ১৩০ উইকেট ও একদিনের আন্তর্জাতিকে ৮৯ উইকেট লাভ করেন। বিশ্ব সিরিজ কাপের ফাইনালে শ্রেষ্ঠ দল হিসেবে নিউজিল্যান্ড প্রতিদ্বন্দ্বিতা করে। ১৯৮২-৮৩ মৌসুমের ঐ সিরিজে অস্ট্রেলিয়া ও ইংল্যান্ডের বিপক্ষে দশ খেলায় জয় পায়। তন্মধ্যে অস্ট্রেলিয়ার বিরুদ্ধে ধারাবাহিকভাবে তিন খেলায় জয়ী হয়। ২৯ জানুয়ারি, ১৯৮৩ তারিখে অ্যাডিলেড ওভালে একইদিনে দুইবার বিশ্বরেকর্ড ভেঙ্গে যায়। ইংল্যান্ডের সংগৃহীত ২৯৬/৫ রানের লক্ষ্যমাত্রা পূরণে নিউজিল্যান্ড দল ২৯৭/৬ করে রেকর্ড গড়ে। ২৪ বলে ৪৯ রান তুলে কেয়ার্নস দলের বিজয়ে ভূমিকা রাখেন। তাঁর এ ইনিংসে ইংরেজ স্পিনারদের কাছ থেকে তিন ছক্কা আদায় করেন। এ জয়ে ৭ম উইকেটে জেরেমি কোনি (৪৭*) ও ম্যান অব দ্য ম্যাচ পুরস্কার বিজয়ী রিচার্ড হ্যাডলি’র (৭৯) মধ্যকার ১২১ রানের জুটি অসম্ভব বিজয়কে সম্ভবপর করে তুলে। প্রায় ১.৫ মিলিয়ন কিউইবাসী টেলিভিশনের পর্দায় খেলাটি সরাসরি দেখে। ১৯৮৩ সালে হেডিংলি স্টেডিয়ামে নিউজিল্যান্ডের ইংরেজ ভূমিতে প্রথম টেস্ট জয়ে তিনি দশ উইকেট পান। ১৯৮৩-৮৪ মৌসুমে সফরকারী ইংল্যান্ডের বিরুদ্ধে নিজস্ব সেরা বোলিং পরিসংখ্যান দাঁড় করান ৭/৭৪।
১৮ জুন, ১৯৮৩ তারিখে নিউজিল্যান্ড-শ্রীলঙ্কার মধ্যকার ক্রিকেট বিশ্বকাপের খেলায় তিনি অশান্ত ডিমেলের পঞ্চম শিকারে পরিণত হন। ডার্বির কাউন্টি গ্রাউন্ডে অনুষ্ঠিত ঐ খেলায় শ্রীলঙ্কা দল জয়লাভ করে।
ক্রিকেট জীবন থেকে অবসর নেয়ার পর কেয়ার্নস গল্ফ খেলায় মনোনিবেশ করেন। ন্যাশনাল ফাউন্ডেশন ফর দ্য ডিফ ইনকর্পোরেশনের শুভেচ্ছা দূত হিসেবে কাজ করছেন ও শ্রবণবিষয়ক সচেতনতার সাথে জড়িত তিনি।
মকবুলার রহমান সরকারি কলেজ
মকবুলার রহমান সরকারি কলেজ বাংলাদেশের সর্বউত্তরের জেলা পঞ্চগড়ের সর্বোচ্চ বিদ্যাপীঠ। কলেজটিতে উচ্চ মাধ্যমিক ও স্নাতক শ্রেণীতে পাঠদান করে।
১৯৬৫ সালের ১ জুলাই থেকে উচ্চ মাধ্যমিক পর্যায়ে মানবিক ও বাণিজ্য বিভাগ দ্বারা কলেজের যাত্রা শুরু হয়। নাম হয় পঞ্চগড় কলেজ। প্রতিষ্ঠালগ্নে কলেজের অধ্যক্ষ হিসাবে দায়িত্ব নেন জনাব মোঃ আব্দুল করিম।
প্রাথমিকভাবে কলেজের কাজ শুরু হয় পঞ্চগড় বিষ্ণুপ্রসাদ উচ্চ বিদ্যালয়ে। কিছুদিন পর কলেজটি পঞ্চগড় বালিকা উচ্চ বিদ্যালয়ের তৎকালীন ভবনে স্থানান্তর করা হয়। এখানে প্রায় দু’বছর কলেজের কার্যক্রম চলে। কলেজ পরিচালনা কমিটি এবং কয়েকজন সমাজসেবীর প্রচেষ্টায় কলেজের জন্য বর্তমান স্থানে দান ও ক্রয়ের মাধ্যমে ৬.৫০ একর জমি সংগ্রহ করা হয়। জমি সংগ্রহ হলেও আর্থিক কারণে কলেজের অবকাঠামো নির্মাণ সম্ভব হচ্ছিল না। এ সময় ডা. আব্দুল আজিজসহ কয়েকজন বিশিষ্ট ব্যক্তি ঢাকার শিল্পপতি জনাব মকবুলার রহমানকে কলেজ ভবন নির্মাণের প্রস্তাব দেন। তিনি এই প্রস্তাব গ্রহণ করেন। দু’লক্ষাধিক টাকা ব্যয়ে ১৯৬৯ সালে কলেজের মূল ভবনের একতলা নির্মিত হয়। এই দানের পরিপ্রেক্ষিতে ‘পঞ্চগড় কলেজ’ এর নাম পরিবর্তন করে ‘মকবুলার রহমান কলেজ’ করা হয়।
১৯৬৯ সালেই কলেজ বর্তমান জায়গায় স্থানান্তরিত হয়। এরপর কলেজের বিভিন্ন অবকাঠামো নির্মিত হতে থাকে। ছাত্রাবাস নির্মাণ, শ্রেণীকক্ষের সম্প্রসারণ, গবেষণাগারের যন্ত্রপাতি ও গ্রন্থাগারের পুস্তক ক্রয়সহ বিভিন্ন উন্নয়নমূলক কাজ এ সময়ে করা হয়।
১৯৬৬ সালে কলেজটি প্রথম রাজশাহী শিক্ষা বোর্ডের অনুমোদন লাভ করে। ১৯৬৯ সালে কলেজে উচ্চ মাধ্যমিক বিজ্ঞান বিভাগ খোলা হয়। ১৯৭০ সালে বি.এ. এবং বি.কম. কোর্স খোলা হয়। ১৯৭২ সালে মকবুলার রহমান কলেজ রাজশাহী বিশ্ববিদ্যালয়ের অধিভুক্ত হয়। ১৯৭০ সাল হতে এ কলেজে উচ্চ মাধ্যমিক এবং ১৯৭৪ সাল হতে ডিগ্রি পরীক্ষা কেন্দ্র চালু রয়েছে। ১৯৮৩ সালের ১মে তারিখে কলেজটিকে জাতীয়করণ করা হয়। জাতীয়করণের পর ১৯৮৯ সালের জুন মাসে প্রথম পূর্ণাঙ্গ অধ্যক্ষ হিসেবে যোগদান করেন জনাব মোঃ শামসুজ্জোহা। ১৯৯৮-৯৯ শিক্ষাবর্ষ হতে কলেজে অনার্স কোর্স চালু হয়।
বর্তমানে কলেজটিতে উচ্চ মাধ্যমিক, স্নাতক (সম্মান) ও স্নাতক (পাস) শ্রেণীতে শিক্ষা প্রদান করে।
অ্যান্ডি ব্লিগনট
আর্নোল্ডাস অ্যান্ডি মৌরিতিয়াস ব্লিগনট (; জন্ম: ১ আগস্ট, ১৯৭৮) সলিসবারিতে জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ডানহাতি ফাস্ট-মিডিয়াম বোলার অ্যান্ডি ব্লিগনট একদিনের আন্তর্জাতিকে ব্যাটিংয়েও পারদর্শিতা দেখিয়েছেন। একদিনের আন্তর্জাতিকে দ্রুতলয়ে রান তোলায় দলের অপরিহার্য সম্পদ হিসেবে বিবেচিত হয়েছেন তিনি। সেজন্যে তিনি অনেকগুলো ওডিআইয়ে অংশ নিয়েছেন তিনি। ফলশ্রুতিতে টেস্টের তুলনায় তুলনামূলকভাবে একদিনের আন্তর্জাতিকে রান তুলেছেন বেশী। অভিষেক টেস্টে হ্যাট্রিক করেন তিনি।
২০০৪-০৫ মৌসুমে অস্ট্রেলিয়ার ঘরোয়া ক্রিকেট প্রতিযোগিতায় তাসমানিয়ার সাথে খেলার জন্য চুক্তিবদ্ধ হন। আঘাত ও দূর্বল ক্রীড়ানৈপুণ্যের প্রেক্ষিত অধিকাংশ খেলা থেকেই নিজেকে বিরত রাখতে হয়। নিজ দেশে ফিরে টেস্ট দলের সদস্য হন ও তাসমানিয়ার সাথে চুক্তি বাতিল করেন।
প্রথম জিম্বাবুইয়ান ক্রিকেটার হিসেবে টেস্ট অভিষেকে পাঁচ-উইকেট লাভের কীর্তিগাঁথা রচনা করেন। ব্লিগনটের পাঁচ-উইকেট আসে সফরকারী বাংলাদেশের বিপক্ষে। এপ্রিল, ২০০১ সালে বুলাওয়ের কুইন্স স্পোর্টস ক্লাবে অনুষ্ঠিত ঐ টেস্টে তার দল ইনিংস ও ৩২ রানে জয় পায়। পরবর্তীতে আগস্ট, ২০১৪ সালে হারারে স্পোর্টস ক্লাবে সফরকারী দক্ষিণ আফ্রিকার বিপক্ষে জন নিয়ুম্বু নিজের পাঁচ-উইকেট তুলে নেন।
২২ ফেব্রুয়ারি, ২০০৪ তারিখে টেস্ট ক্রিকেটে হ্যাট্রিক লাভ করেন। সফরকারী বাংলাদেশ দলের বিপক্ষে অভিষেক টেস্টে তার এ হ্যাট্রিকটি অদ্যাবধি জিম্বাবুয়ের টেস্ট ক্রিকেট ইতিহাসে একমাত্র বিষয় হয়ে দাঁড়িয়েছে। হারারে স্পোর্ট ক্লাবে অনুষ্ঠিত ১ম টেস্টের ১ম ইনিংসে হান্নান সরকার, মোহাম্মদ আশরাফুল ও মুশফিকুর রহমানকে আউট করে এ কৃতিত্ব প্রদর্শন করেন।
২০০৫ সালে নিউজিল্যান্ড ও ভারতের বিপক্ষে সিরিজে অংশ নেন। কিন্তু সিরিজ শেষে জিম্বাবুয়ে ক্রিকেট কর্তৃপক্ষ উভয় সিরিজে অংশগ্রহণের জন্য অর্থপ্রদানে অস্বীকার করায় দল থেকে নাম প্রত্যাহার করেন। ৩১ বছর বয়সে জিম্বাবুয়ের প্রধান দল নির্বাচক অ্যালিস্টেয়ার ক্যাম্পবেল তার দলে ফিরে আসার ব্যাপারে আলাপ করেন ও তিনি এতে রাজী হন। ২০০৬ সালে দক্ষিণ আফ্রিকার ঘরোয়া ক্রিকেটে হাইভেল্ড লায়ন্স দলের সদস্য হন। ব্যক্তিগত সর্বোচ্চ রান করেন অপরাজিত ৬৩* ও ব্যাটিং গড় ঠিক ১৯। এছাড়াও তিনি দক্ষ ফিল্ডার। ২০০৬ সালের পর তাকে আন্তর্জাতিক ক্রিকেট থেকে পুরোপুরি বিচ্ছিন্ন দেখা যায়। বর্তমানে তিনি দক্ষিণ আফ্রিকা ও জিম্বাবুয়ে - উভয় দেশেই পারিবারিক ব্যবসা নিয়ে ব্যস্ত রয়েছেন। নভেম্বর, ২০০৭ পর্যন্ত তার ওডিআই স্ট্রাইক রেট ১০০-এর বেশি ছিল।
খ্রীষ্টাডেলফিয়ান
খ্রীষ্টাডেলফিয়ান (Christadelphians) হল একটি খ্রীষ্টান সম্প্রদায় যার উৎপত্তি হয় ১৮৪০ সালে আমেরিকা এবং ব্রিটেনে। খ্রীষ্টাডেলফিয়ান নামটি এসেছে গ্রীক শব্দ থেকে যার অর্থ “খ্রীষ্টতে ভাই ও বোন”। বর্তমানে এদের ১২০ টি দেশে প্রায় ৬০,০০০ সদস্য আছে। এই সম্প্রদায়ের কোন কেন্দ্রীয় দফতর নেই, কিন্তু এরা কেবল একই বাইবেল ভিত্তিক বিশ্বাসের বন্ধনে একত্রে আবদ্ধ। খ্রীষ্টাডেলফিয়ানরা বিশ্বাস করে যে ঈশ্বরের আত্মার শক্তির দ্বারা যীশুর জন্ম হয়েছিল এক কুমারির গর্ভে, সুতরাং তিনি হলেন একমাত্র প্রসূত “ঈশ্বরের পুত্র”। তারা আরও বিশ্বাস করে যে জন্মের পূর্বে যীশুর অস্তত্ব ছিল না, তাই তারা বোধ করে যীশুর উপাধি “মনুষ্য পুত্র” প্রকৃত অর্থে সম্পর্কযুক্ত মরিয়মের সন্তান হিসাবে, এবং মরিয়মের মাধ্যমে দাউদ, অব্রাহাম, এবং আদমের থেকে অবতীর্ণ। তারা শিক্ষা দেয় যে যীশু পৃথিবীতে ফিরে আসবেন মৃতদের উত্থাপিত করে তাদের বিচার করতে এবং পৃথিবীতে স্থাপিত রাজ্যে বাস করার জন্য। তারা আরও বিশ্বাস করে যে শয়তান হল একটি দৃষ্টান্ত – পাপকে এক সত্বারূপ দান – কোন পতিত সর্গদূত নয়।
বাংলাদেশের মন্ত্রীসভা
বাংলাদেশের মন্ত্রীসভা গণপ্রজাতন্ত্রী বাংলাদেশের সর্বোচ্চ শাসনিক প্রতিষ্ঠান। প্রধানমন্ত্রী মন্ত্রীসভার প্রধান। প্রধানমন্ত্রী শেখ হাসিনা ব্যতীত মন্ত্রীসভার পূর্ণ মন্ত্রী ২৪ জন, প্রতিমন্ত্রী ১৯ জন ও উপমন্ত্রী হলেন ৩ জন। ৩০শে ডিসেম্বর ২০১৮ তারিখে বাংলাদেশের একাদশ জাতীয় সংসদ নির্বাচনের পর ৬ জানুয়ারি ২০১৯ তারিখে মন্ত্রীপরিষদ বিভাগ থেকে শেখ হাসিনার নেতৃত্বে গঠিত মন্ত্রীসভার মন্ত্রীদের নাম ঘোষণা করে। ৭ জানুয়ারি নতুন মন্ত্রীসভার সদস্যগণ শপথ নেন।
বাংলাদেশের সংবিধানের চতুর্থ ভাগের দ্বিতীয় পরিচ্ছেদে প্রধানমন্ত্রী ও মন্ত্রীসভা সংক্রান্ত বিধিমালা রয়েছে।
মন্ত্রীসভার মন্ত্রীদের মর্যাদাক্রম নিম্নলিখিত,
বাংলাদেশের প্রধানমন্ত্রী মন্ত্রীগণের বাইরে বাংলাদেশ সরকারের ‘রুলস অব বিজনেস-১৯৯৬’-এর ৩(বি)১ ধারা অনুযায়ী সংসদ সদস্য হবার যোগ্য এমন যেকোন ব্যক্তিকে তার উপদেষ্টা নিয়োগ করতে পারেন। উপদেষ্টাগণ সাধারণ মন্ত্রী পদমর্যাদা সম্পন্ন। ৭ জানুয়ারি সরকারের শপথ নেওয়ার দিন থেকে উপদেষ্টাদের নিয়োগ কার্যকরা ধরা হয়েছে।